चार बजे कण्डिया बुग्याल (30.486525°, 79.298429°) पहुंचे। इसकी ऊंचाई 2310 मीटर है। यह जंगल से घिरा हुआ एक बुग्याल है। एक दुकान भी है। दुकानदार की गायें भी यहीं घास चर रही थीं। जैसे ही हम कण्डिया पहुंचे, तेज बारिश होने लगी। सामने नदी के उस तरफ अनुसुईया गांव दिख रहा था। हम वैसे तो अनुसुईया ही रुकना चाहते थे लेकिन मौसम को देखते हुए यहीं रुकना तय कर लिया। दुकान वाले से बात की, तब तक बंगाली अपने 18 लोगों के यहीं रुकने की बात कर चुके थे। फिर भी दुकान वाला हमें भी ठहराने को राजी हो गया।\nजब तक चाय पी, बारिश रुक गई थी और अब और बारिश होने की सम्भावना नहीं थी। सवा चार बजे थे। अभी भी दो घण्टे उजाला और रहेगा, उसके बाद अन्धेरा हो जायेगा। जैसे ही मुझे पता चला कि यहां 18 लोग और रुकेंगे तो मेरा यहां से मन उचटने लगा। छोटी सी जगह थी, इतने लोग सोयेंगे तो बिल्कुल भी खुलकर नहीं सो सकेंगे। मैंने आसपास का जायजा लिया। काफी नीचे एक नदी बह रही थी। नदी के उस तरफ कुछ ऊपर अनुसुईया दिख रहा था। पूरा रास्ता जंगल का है और हम अकेले रहेंगे। अब बंगाली हमसे आगे या हमारे साथ नहीं जायेंगे। नदी इतनी नीचे थी कि यहां से नहीं दिख रही थी। पता नहीं कितनी नीचे है, कितनी दूर पुल है। बारिश के कारण रास्ता भी फिसलन भरा हो गया था।\nनीचे उतरने की बजाय ऊपर चढने में ज्यादा समय लगेगा। लेकिन सकारात्मक पक्ष ये था कि अनुसुईया कण्डिया बुग्याल के मुकाबले कुछ नीचे है। यानी हमें नीचे ज्यादा उतरना पडेगा और नदी पार करके ऊपर कम चढना पडेगा। मैंने निशा और करण से कहा कि अगर हम एक घण्टे में पुल तक पहुंच गये तो उसके अगले एक घण्टे में अनुसुईया पहुंच जायेंगे। केवल दो घण्टे ही हमारे पास थे और हम किसी भी सूरत में अन्धेरे में जंगल में नहीं चलना चाहते थे। दुकान वाले से कह दिया कि हम अनुसुईया जा रहे हैं। उसने और बाकी स्थानीयों ने समझाया कि अब निकलना ठीक नहीं है। अनुसुईया पहुंचने में दस भी बज सकते हैं और बारह भी। लेकिन मैं इरादा कर चुका था।\nठीक चार बजकर बीस मिनट पर चल दिये। आज शायद ही कोई इस रास्ते से गुजरा होगा, इसलिये भालू के अचानक मिलने की सम्भावना से इंकार नहीं किया जा सकता। मैंने हिदायत दी कि तीनों साथ ही रहेंगे, जोर जोर से बात करते, हंसते-बोलते चलेंगे और डण्डे को पत्थरों पर जोर-जोर से मारते हुए चलेंगे।\nहम नेवला पास के बाद से लगातार नीचे उतर रहे थे और 3780 मीटर की ऊंचाई से 2310 मीटर तक आ गये थे। बहुत तेज ढलान है। करण के पैरों में दर्द होने लगा था और वो बहुत धीरे धीरे चल रहा था। मैं उसकी मुश्किल समझ रहा था, फिर भी उससे कहा- तेरे पैरों में दर्द है, ठीक है। लेकिन अभी थोडी सी और मेहनत कर ले। अगर अन्धेरा हो गया तो बुरी फजीहत हो जायेगी। इसके बाद वो भी तेज चला।\nइसका ये नतीजा हुआ कि हम ठीक पांच बजे अमृतगंगा के पुल (30.487757°, 79.291665°, 1986 मीटर) पर थे। दो तने डालकर और उनके ऊपर कुछ पत्थर रखकर पुल बनाया गया है। पास ही अमृतगंगा एक झरने के रूप में काफी ऊंचाई से गिर रही थी। हम यहां पांच मिनट रुके और आगे चल दिये। अब चढाई थी। कई घण्टों तक नीचे उतरने के बाद चढाई चढना अच्छा लग रहा था।\nएक रास्ता अत्रि मुनि आश्रम की ओर जाता मिला। मुख्य पगडण्डी से कुछ हटकर यह एक गुफा है जहां एक आश्रम बना है। हम यहां जाना चाहते थे लेकिन समय नहीं था, इसलिये नहीं गये। तय हुआ कि कल जायेंगे।\nअनुसुईया देवी की कहानी कुछ इस प्रकार है- ये अत्रि मुनि की पत्नी थीं, घोर परिव्रता नारी। इनके पतिव्रत के बारे में एक बार नारद ने लक्ष्मी, पार्वती और सरस्वती को बता दिया। वे तीनों इस बात पर नाराज हो गईं और अपने-अपने पतियों विष्णु, शिव और ब्रह्मा को भेजा। ये तीनों ब्राह्मण का रूप धारण करके अनुसुईया के पास गये और भोजन मांगा। साथ में शर्त रख दी कि अनुसुईया केवल नग्न होकर ही उन्हें भोजन परोसेगी। अनुसुईया ने अपने पतिव्रत बल से जान लिया कि ये ब्राह्मण नहीं हैं बल्कि ब्रह्मा, विष्णु, महेश हैं। तब अनुसुईया ने इन तीनों को नन्हें शिशुओं के परिवर्तित कर दिया और नग्न होकर उन्हें भोजन कराया।\nतो जी, कुछ इसी तरह की कहानी है। यहां गांव में अनुसुईया मन्दिर है तो कुछ दूर जंगल में अत्रि मुनि आश्रम। मान्यता है कि यहां जो महिलाएं पूजा-पाठ करती हैं, उन्हें पुत्र-रत्न की प्राप्ति होती है। आरती से कुछ पहले मन्दिर में इसी तरह का पाठ चल रहा था। ये दोनों पति-पत्नी सपरिवार कर्णप्रयाग के पास से यहां आये थे।\nखैर, हमें तो कोई पूजा-पाठ नहीं करना था। आरती में भाग लिया, प्रसाद लिया और ठण्ड से कांपते हुए रेस्ट हाउस में पहुंचे। बूढे का विचार था कि हम पहले खाना खा लें, फिर कमरे में जायें। लेकिन खाना बनने में अभी देर थी तो हम आराम करना चाहते थे।\nबात दरअसल ये थी कि यह कमरा पिछले कई महीनों से खोला नहीं गया था। बल्कि यह बिल्कुल एकान्त में एक घर था जिसमें ऊपरी मंजिल पर आगे-पीछे दो कमरे बने थे। जब कमरा खुला तो इसमें से सीलनयुक्त हवा बाहर निकली। सारी खिडकियां खोली, तब जाकर बडी देर बाद इसकी हवा सामान्य हुई। कम्बलों का ढेर लगा था। दीवार पर एक बहुत बडी मकडी अन्धेरा ढूंढती इधर से उधर चक्कर लगा रही थी। हमने अपनी पसन्द के नरम-नरम कम्बल उठाये, बिछाये और पड गये।\nअगला भाग: अनुसुईया से जोशीमठ\nArun December 2, 2015 at 6:14 AM\nअत्यंत रोमांचक ! नीरज जी वो कौन लोग रहे होंगे जिन्होंने इन ढलानों और जंगलों में ये रास्ते बनाये ?\nनीरज मुसाफ़िर December 2, 2015 at 5:25 PM\nअरुण जी, रास्ते बनाए नहीं जाते बल्कि चलते चलते अपने आप बन जाते हैं. बाद में उनमे मॉडिफिकेशन होता रहता है.\nAlok Shrikant Guha December 9, 2015 at 8:59 PM\nSahi baat Neerajji.\nMahesh Divya December 2, 2015 at 9:53 AM\nNiranjan Welankar December 2, 2015 at 10:49 AM\nबहुत जीवन्त निवेदन! मज़ा आ गया| नीरजजी, तुस्सी ग्रेट्ट ग्रेट्ट ग्रेट्ट हो! :)\nKapil Choudhary December 2, 2015 at 11:14 AM\nअद्वीतीय यात्रा वृत्तांत ।\nअनसुईया गांव और उसके आस पास सडक ,बिजली,स्कुल की व्यवस्था है ।\nनीरज मुसाफ़िर December 2, 2015 at 5:26 PM\nअनुसुईया तक सड़क नहीं है. पांच किलोमीटर दूर मण्डल में ही सड़क है. स्कूल शायद हो, लेकिन बिजली चौबीस घंटे उपलब्ध है.\nPradeep Chauhan December 2, 2015 at 11:28 AM\nरोमांचक लेख नीरज भाई ! वीडियो देखते हुए तो रोमांच और भी बढ़ जाता है, हर पल ऐसा लगता है जैसे सुनसान जंगल में अब कोई जीव सामने आ जाए !\nनीरज मुसाफ़िर December 2, 2015 at 5:27 PM\nबिल्कुल सही कहा आपने प्रदीप भाई...\nUnknown December 2, 2015 at 12:21 PM\nकरीबन 12 बजे आप लोग 3780 मीटर ऊंचाई पर थे और4बजे 2310 मीटर पर। इतनी तेज ढलान को उतरने में बहुत परेशानी होती है, और साथ ही भयानक जंगल में काई युक्त फिसलन भरी पगडंडी।\nसलाम है आप लोगों के साथ बंगालियों के जज्बे को भी।\nनीरज मुसाफ़िर December 2, 2015 at 5:28 PM\nजबरदस्त ट्रैकिंग... देख-पढ कर रोमांचित हो गये।\nUnknown December 2, 2015 at 1:32 PM\nनेवला से कण्डिया बुग्याल कितना किमी हैं ?\nनीरज मुसाफ़िर December 2, 2015 at 5:29 PM\nसही दूरी तो नहीं पता लेकिन हमें नेवला से कंडिया तक आने में चार घंटे लगे थे. हम ठीकठाक स्पीड से चले थे. तो यह दूरी लगभग 15 किमी हुई.\nएक बात समझ में नहीं आई आप बंगाली लोगो से पहले चले, रास्ते में कहीं भी उनलोगों ने आपको क्रॉस भी नहीं किया तो वे पहले कैसे पहुँच गए और घर भी बुक कर लिए?\nनीरज मुसाफ़िर December 2, 2015 at 5:34 PM\nजब जंगल में हमें डर लगने लगा तो हमने बंगालियों की प्रतीक्षा की थी. उनमे कुछ लोग तेज चलने वाले थे, कुछ धीरे. हमने तेज चलने वालों को आगे जाने दिया. बाद में कंडिया बुग्याल पर हम सब मिले. वहाँ हम बंगालियों को छोड़कर अनुसुईया के लिए चल दिए और सीधे मंदिर में पहुंचे. तब तक हमारी जानकारी के अनुसार बंगाली कंडिया में ही रुके थे लेकिन वास्तव में वे हमारे पीछे पीछे ही आ गए जिसका हमें पता नहीं चला. रेस्ट हाउस मंदिर से कुछ अलग हटकर था. हम मंदिर में बैठे रहे और पीछे से बंगालियों ने आकर रेस्ट हाउस बुक कर लिया.\nAbdul December 2, 2015 at 6:07 PM\nनीरज जी आज का लेख पड कर मुझे अपनी खलिया बुग्याल की यात्रा याद आ गई.\nबुग्याल में बदल आ जाये तो सच ऐसा लगता है के हम पाताल लोक पहुंच गए हो और शून्य में लटक गए हो. अकेले होने के कारण मेरी तो जान गले में आ गई थी.\nनीरज मुसाफ़िर December 3, 2015 at 11:46 AM\nबिल्कुल ठीक कहा आपने... ऐसे में डर भी लगने लगता है.\nमुकेश पाण्डेय चन्दन December 2, 2015 at 9:31 PM\nStone December 3, 2015 at 12:25 AM\nYou beautifully captured that emotion of being scared and excited at the same time. I guess, that's definition of courage - doing something which we are scared of, and doing it again and again.\nAnd videos in the end are 'eye-opener' for us. It is so easy to find mistakes or pass comments while sitting in the comfort of our home/office but it really really takes guts of STEEL to actually live the journey.\nHats off to you, Nisha and Karan.\nGood luck for the next journey brother.\nनीरज मुसाफ़िर December 3, 2015 at 11:49 AM\nये सही कहा आपने कि अपने घर में बैठकर टिप्पणी करना बहुत आसान होता है... हकीकत तभी पता चलती है, जब हम बाहर हों.\nआपका बहुत धन्यवाद...\nसबसे शानदार लगा आपका आज का ठिकाना...\nनीरज मुसाफ़िर December 3, 2015 at 11:51 AM\nSilentsoul December 3, 2015 at 5:30 PM\nbahut badiya vivaran hai.. mein agle bhaag ki pratiksha kar raha hun... dekhna hai mandal se Ansuya ka rasta kaisa hai... meine bh ek mannat mangi thhi Anusuya Devi ki.. jo puri ho gayi ... so mujhe yahan jana hai jaldi hi\nनीरज मुसाफ़िर December 3, 2015 at 7:16 PM\nसर जी, मण्डल से अनुसुईया का पैदल रास्ता बहुत अच्छा बना है. पक्की कंक्रीट की पगडण्डी है. खच्चर खूब चलते हैं.\nSilentsoul December 3, 2015 at 11:28 PM\nधन्यवाद... आपके उस रास्ते के चित्र देख कर ही आश्वस्त होऊंगा पूरा पूरा... अप्रैल या मई में विचार है जाने का\nSachin tyagi December 3, 2015 at 5:58 PM\nबेहद रोमांचित करने वाला यात्रा वृतांन्त था यह।, शाम को अनुसूईयां तक जाना ओर बंगाली घुमक्कडो को भी प्रेरित करना, वाकई कमाल व दिलेरी वाला निर्णय रहा।\nनीरज मुसाफ़िर December 3, 2015 at 7:17 PM\nAnonymous December 4, 2015 at 3:13 PM\nबहुत ही रोमांचक वर्णन। तीसरे वीडियो में जंगल वैसा ही दिख रहा है, जैसे जुरासिक पार्क सीरीज़ की फिल्मों में दिखाया गया है। ऐसा लगता है मानो अभी अचानक कोई टी-रेक्स या वेसीलोरेप्टर (डायनासोर) सामने स्वागत की मुद्रा में खड़ा हो जाएगा।\n- शलभ सक्सेना (देहरादून)\nHarshita Joshi December 4, 2015 at 6:10 PM\nअनुसूया मंदिर मेरा भी देखा हुआ है बचपन की ढुँढली यादें ताजा हो रही हैं पर हम कर्ण प्रयाग से गए थे।यहाँ पूजा करने से पुत्र नहीं अपितु संतान की प्राप्ति होती है माना जाता है।जिन लोगो के बच्चे ना हो वो इस आस मर अक्सर यहाँ जाते हैं।\nPraveen Wadhwa December 5, 2015 at 6:24 AM\nI also did this trail:\nअत्यंत रोमांचक ........अमृतगंगा ka photo or videos mast he neeraj bhai.....\nAlok Shrikant Guha December 9, 2015 at 9:00 PM\nAapke blogs padh ke jo maja aata hai.. shayad hi aur kahin mila.. dhanyavad sweekar karen..\nRoopesh Kumar sharma December 12, 2015 at 7:08 PM\nसचमुच खतरनाक,रोमांचक और बहुत ही सुंदर |नीरज भाई ,घोर परिव्रता नहीं पतिव्रता |धन्यवाद् |\nदर्शन कौर धनोय December 20, 2015 at 12:55 AM\nमुझे तो देखकर डर लग रहा है इतना घना जंगल ओफ्फ्फ्फ़\nabhi mangalam December 29, 2015 at 8:36 PM\nबहुत सुंदर यात्रा वर्णन .... कोआर्डिनेट देने से रास्ता पहचानने में काफी आसानी हो गयी है .... कृपया एक संशोधन हो सके तो अवश्य करें .. धनपत और हमसु बुग्याल के coordinate सही नहीं आ रहे ... आप चेक कीजियेगा... बाकी सारे कोआर्डिनेट और पिछली पोस्ट के भी सटीक हैं ...\nनीरज मुसाफ़िर December 30, 2015 at 10:07 AM\nआपका बहुत बहुत धन्यवाद... धनपत और हमसू बुग्याल के को-ओर्ड़ीनेट गलत हो गए थे, अब ठीक कर दिए गए हैं.


कोर्ट ने सलोनी को पांच दिन के पुलिस रिमांड पर भेजा – Bhadas4Journalist\nकोर्ट ने सलोनी को पांच दिन के पुलिस रिमांड पर भेजा\n- August 5, 2018\nइंदौर के पुलिस थाने में कुर्सी पर बैठी सलोनी अरोड़ा.\nइंदौर से खबर है कि दैनिक भास्कर अखबार के ग्रुप एडिटर कल्पेश याग्निक को ब्लैकमेल करने और आत्महत्या के लिए मजबूर करने के मामले में गिरफ्तार महिला पत्रकार सलोनी अरोड़ा को आज अदालत में पेश किया गया. कोर्ट ने सलोनी को पांच दिन के पुलिस रिमांड पर भेज दिया है.\nअदालत में सलोनी ने न्यायाधीश से खुद के लिए वकील कराने का अनुरोध किया. तब जज ने पूछा कि क्या उसके घर से कोई नहीं आया है? इस पर सलोनी का कहना था कि उसके रिश्ते घरवालों से टूट चुके हैं. अदालत में बैठे कई पत्रकारों ने इस पर कमेंट किया कि क्या तुम्हारे चाहने वाले यार लोगों में से कोई यहां नहीं आया? इस पर वहां बैठे लोग हंस पड़े.\nरविवार होने के बावजूद आज अदालत में काफी लोग आए. अखबारों के प्रतिनिधि भी मौजूद थे. पुलिस ने पूरे मामले की जांच के लिए सलोनी को रिमांड पर देने की अपील की. अदालत ने पांच दिन के लिए सलोनी अरोड़ा को पुलिस रिमांड पर दिए जाने की मंजूरी दी. अदालत ले जाने के पहले सलोनी को पुलिस थाने में रखा गया था. उसे बाकायदे कुर्सी पर बिठाकर\nइस बीच, इंदौर पुलिस ने सलोनी अरोड़ा की गिरफ्तारी को लेकर दो पेज का एक प्रेस रिलीज जारी किया है जो इस प्रकार है…\nPrevious article पत्रकार कल्पेश याज्ञनिक की आत्महत्या के मामले में महिला पत्रकार गिरफ्तार\nNext article दौलतमंद पत्रकारों राजदीप, सागरिका, रवीश कुमार, कमर वाहिद नक़वी और ओम थानवी का विधवा विलाप……………………..


सलमान खान की फिल्म भारत से जुड़ी कुछ ऐसी ख़बरें ? जिन्हें सलमान के चाहने वाले ज़रूर जानना चाहेंगे – Salman Khan Fan Club\nsalman khan news / salman khuan\nNovember 22, 2018 December 26, 2018 - by salmankhanfanclub - LeaveaComment\nनमस्कार दोस्तों Salman Khan News एक ऐसा विषय है जोकि अक्सर हम लोगों के बीच चर्चा रहता है. दोस्तों देखा जाए तो आज की तारीख में Salman Khan एक ऐसे मुकाम पर हैं जहाँ पर उनके ऊपर खबर बनना एक आम बात है. जिसकी वजह से आज सलमान की जिंदगी में कुछ भी होता है एक दम से खबर बन जाती है. दोस्तों आज हम आप लोगों के लिए Salman Khan से जुडी कुछ ऐसी मनोरंजक ख़बरें लेकर आये हैं जोकि बेते दिनों खूब चर्चा में रही हैं. और लोग इन ख़बरों को सुनना पसंद भी खूब करते हैं.\nभारत के सेट से सलमान के चोटिल होने की खबर\nदोस्तों इस बात का तो सभी को पता है की आज कल Salman Khan अपनी आने वाली फिल्म Bharat की शूटिंग में व्यस्त हैं. और अपनी पिछली फिल्म की नाक़ामयाबी को देखते हुए वह चाहते हैं की उनकी यह फिल्म कुछ ऐसी हो की लोग उनकी पिछली नाक़ामयाबी को पूरी तरह से भूल जाएँ. और यह तभी हो सकता है जब सलमान की भारत सुपर डुपेर ही नहीं बल्कि उससे भी ऊपर हो. और देखा जाए तो सलमान भी अपनी तरफ से पूरी मेहनत कर रहे हैं ताकि उनकी यह फिल्म हिट हो सके.\nदोस्तों देखा जाए तो लोगों को Salman Khan News पढ़ना काफी पसंद है, जिसकी वजह से कई बार हमें इनके बारे में कुछ ऐसी ख़बरें भी सुनने को मिल जाती हैं जिनका की असल में कोई भी वजूद नहीं होता. आज हम आप लोगों के लिए एक ऐसी ही खबर के बारे में बताने जा रहे हैं जोकि बेते दिनों खूब चरचा में रही थी. जी हाँ हम बात कर रहे हैं Salman Khan की चोट को लेकर. दोस्तों आपको बता दें की बेते दिनों खबर निकल कर आ रही थी की Salman Khan को Bharat फिल्म के दौरान चोट लग गयी है.\nदोस्तों अगर हम Salman Khan की इस चोट की बात करें तो इस चोट को इस क़दर भयानक बताया जा रहा था की इस चोट की वजह से अब Salman Khan काफी दर्द में हैं. इतना ही नहीं कुछ लोगों का कहना तो यहाँ तक भी था की इस चोट की वजह से Salman Khan की आने वाली फिल्म Bharat भी देरी से रिलीज़ हो सकती है. हालांकि बाद में पता चला की यह खबर एक तरह की अफ़वाह ही है, क्योंकि असलियत में सलमान खान के साथ ऐसा कुछ भी नहीं हुआ.\nSalman Khan News उनकी चोट की हकीकत\nदोस्तों जैसे ही Salman Khan के दोस्तों को उनकी चोट की खबर मिली तो वह सलमान खान से मिलने के लिए बैचैन हो गए. और उनके मुंबई वापिस आने का इंतज़ार करने लगे, और जैसे ही सलमान खान मुंबई अपने घर में पहुंचे तो सलमान खान के साथ उन्होंने मुलाक़ात की. दोस्तों जिसके बाद पता चला की जो खबर सलमान खान की चोट को लेकर आ रही थी वह एकदम ही बेबुन्याद है, और सलमान के साथ ऐसा कुछ भी नहीं हुआ है.\nदोस्तों आपको बता दें की इस समय Salman Khan अपनी फिल्म Bharat की शूटिंग के सिलसिले में पंजाब के लुधियाना में हैं. जहाँ पर उनकी फिल्म के लिए वाघा बॉर्डर का सेट लगाया गया है. दोस्तों आपको बता दें की सलमान खान मुंबई आये तो थे लेकिन सिर्फ Bigg Boss Weekend Ka War को शूट करने के लिए. जैसे ही इन्होंने वीकेंड का वॉर शूट किया उसके बाद वह फिर से लुधियाना चले गए.+\nSalman Khan की फिल्म भारत और बाघा बॉर्डर विवाद\nदोस्तों देखा जाए तो वाघा बॉर्डर हमेशा से ही लोगों के लिए आकर्षण का केंद्र बना रहा है. जिसकी वजह से हमारे देश के कई लोग यहाँ पर भारत और पाकिस्तान की सेना को देखने के लिए जाते हैं. इसके अलावा भी कई देशों से लोग आकर भी इसे देखते हैं. दोस्तों वैसे तो यह चीज अक्सर हम लोगों को अमृत सर जाने के बाद ही देखने को मिलती है लेकिन अभी कुछ समय बाद यह रोमांच हम लोगों को बड़े परदे पर भी देखने को मिल जाएगा.\nदोस्तों आपको बता दें की Film Bharat में जो वाघा बॉर्डर का दृश्य हम लोगों को देखने को मिलेगा वह असली नहीं होगा लेकिन दिखने में यह आप लोगों को एक दम असली की तरह की लगेगा. दरअसल फिल्म भारत के लिए लुधियाना से 20 किलोमीटर दूर गाँव बलोवाल में वाघा बॉर्डर का सेट तैयार किया गया है. इतना ही नहीं दिखने में यह सेट एकदम अटारी वाघा बॉर्डर की तरह दीखता है. जिसमें की सलमान खान और कैटरीना कैफ वहां पर शूटिंग कर रहे हैं.\nलेकिन जो सेट फिल्म भारत के लिए बनाया गया था उसमें लुधियाना के लोगों ने बवाल मचा दिया है.\nबवाल की वजह\nदोस्तों दरअसल इस शूटिंग के चलते गांव वालों और आस पास के लोगों को काफी परेशानियों का सामना करना पड़ रहा है. दरअसल Salman Khan की सुरक्षा की वजह से पुलिस वाले, फिल्म प्रोडक्शन वाले और सलमान के सिक्योरिटी वाले आम लोगों को यहाँ वहां घूमने नहीं दे रहे जिसके वजह से आम लोगों को काफी दिक्कत का सामान करना पड़ रहा है.\nइसके अलावा लोगों ने इस बात पर भी बवाल मचा रखा है की उनके शहर में पाकिस्तान का झंडा कैसे और क्यों फहराया गया. दोस्तों दरअसल बाघा बॉर्डर के इस सेट में भारत के साथ-साथ पाकिस्तान का दृश्य भी दिखाया गया है. लेकिन वहां के लोगों को यह बात एक दम भी पसंद नहीं आयी की उनके सहर में पाकिस्तान का झंडा क्यों फहराया गया. Salman Khan News About Bharat Movi\nभारत मोवी की स्टार कास्ट से जुडी हुई खबर\nदोस्तों इस बात का तो सभी को पता है की फिल्म भारत में Salman Khan मुख्य भूमिका में हैं. और यह Salman Khan की आने वाली फिल्म है जोकि 2019 में ईद के मौके पर रिलीज़ होने वाली है. अगर हम इस फिल्म के डायरेक्टरर की बात करें तो इस फिल्म को अली आवास जफ़र डायरेक्टर कर रहे हैं. और यह एक बड़े बजट की फिल्म है और इसे एक साथ मिल कर कई प्रोड्यूसर प्रोड्यूस कर रहे हैं, जिनमें से सलमान खान भी एक अहम नाम है.\nइस फिल्म में सलमान और कैटरीना कैफ मुख्य भूमिका में होंगे. इसके अलावा तब्बू और दिशा पटानी भी अहम किरदार में हैं. इस फिल्म की शूटिंग शुरू हो चुकी है और यह फिल्म अगले साल ईद तक हम लोगों को सिनेमा घरों में देखने को मिल जायेगी.\nSalman Khan News About Bharat Movi\nAlli Abbas Zafar\nBackgroud Score : Julius Packiam\nदोस्तों तो आप लोगों को Salman Khan News का यह पार्ट कैसा लगा. अगर आपको यह अच्छा लगा हो तो हमें कमेंट कर के जरूर बताएं साथ में Salman Khan की आने वाली फिल्म Bharat का आप किस तरह से इंतज़ार कर रहे हैं, और इस फिल्म के बारे में आपका क्या ख्याल है हमें कमेंट कर के जरूर बताएं.\nPrevious Article आइये मिलते हैं फिल्म Maine Pyar Kiya की स्टार कास्ट से और जानते हैं कितने पैसे मिले थे सलमान को इस फिल्म के लिए ?


विराट कोहली को मार्नस लाबुशेन ने बताया वर्ल्ड-क्लास प्लेयर, कहा- उनसे बहुत कुछ सीखना है » GURU CRIC | H2H Winning Team\nविराट कोहली को मार्नस लाबुशेन ने बताया वर्ल्ड-क्लास प्लेयर, कहा- उनसे बहुत कुछ सीखना है\nभारतीय टीम के कप्तान विराट कोहली के प्रशंसक भारत में ही नहीं दुनिया भर में हैं. वह खिलाड़ियों के लिए प्रेरणा का स्रोत है. हर कोई उनकी जमकर तारीफ करता है. विराट मौजूदा समय में एकमात्र ऐसे खिलाड़ी हैं, जिनका क्रिकेट के तीनों फॉर्मेट में 50 से ज्यादा का औसत है. उनकी तारीफ जूनियर ही नहीं दिग्गज खिलाड़ी भी करते हैं.\nऑस्ट्रेलिया के युवा बल्लेबाज मार्नस लाबुशेन ने भी विराट कोहली की जमकर तारीफ की. मार्नस लाबुशेन ने स्पोर्ट्स स्टार से बात करते हुए कहा कि उनका टेस्ट में 53, वनडे में 59 और टी20 में 50 का औसत है. वो वर्ल्ड क्लास खिलाड़ी हैं। अगर वो विश्व स्तरीय खिलाड़ी नहीं है तो मुझे नहीं पता कि कौन है. उनके खेल के बारे में बहुत सारी बातें हैं. मैं कोशिश करता हूं कि सभी बल्लेबाजों से कुछ ना कुछ अच्छा सीख सकूं. हर खिलाड़ी को अपने के बारे में जानने के लिए बहुत कुछ है.\nमार्नस लाबुशेन पिछले साल एशेज सीरीज से लगातार अच्छा प्रदर्शन कर रहे हैं. पिछले साल टेस्ट क्रिकेट में उन्होंने खूब रन बनाए थे. उन्हें स्टीव स्मिथ को चोट लगने पर टीम में शामिल किया गया था और उन्होंने इस मौके का पूरा फायदा उठाया. बता दें कि भारतीय क्रिकेट टीम का इस साल के आखिर में ऑस्ट्रेलिया का दौरा प्रस्तावित है. इस दौरे को लेकर काफी चर्चाएं हो रही हैं.


Know these Minute things before buyingaTelevision Set - बड़ी स्क्रीन वाला टीवी खरीदना हो सकता है बेकार! एलईडी टेलिविजन खरीदते वक्त जरूर ध्यान में रखें ये बातें - Jansatta\nGandhi Jayanti 2018 : बापू की 150वीं जयंती पर ट्विटर का स्‍पेशल इमोजी, ऐसे करें यूज\nदिल्‍ली-अजमेर शताब्‍दी में लगेगा एक्‍स्‍ट्रा कोच, जानिए कब से कब तक लागू होगा फैसला\nबड़ी स्क्रीन वाला टीवी खरीदना हो सकता है बेकार! एलईडी टेलिविजन खरीदते वक्त जरूर ध्यान में रखें ये बातें\nटीवी पर तस्वीर कितनी बार दिखाई गई, यह चीज रीफ्रेश रेट बताता है। फिल्म और वीडियो में मूविंग इमेज होती हैं। यानी उनमें रीफ्रेश रेट अधिक होता है।\nजनसत्ता ऑनलाइन Updated: October 2, 2018 5:59 PM\nतस्वीर का इस्तेमाल सिर्फ प्रस्तुतिकरण के लिए किया गया है। (फोटोः पिक्साबे)\nबड़ी स्क्रीन वाला टेलीविजन लेना सही रहेगा, कहीं उसके चक्कर में पैसे तो नहीं फंस जाएंगे? टीवी सेट खरीदने से पहले ज्यादातर लोगों के दिमाग में कुछ ऐसे ही सवाल कौंधते हैं। अगर आप भी नया टीवी लेने के बारे में सोच रहे हैं और इसी तरह के सवालों के बीच उलझे हैं, तो यह खबर आपकी समस्या का हल कर सकती है।\nइंडस्ट्री एक्सपर्ट्स के अनुसार, यह जरूरी नहीं है कि बड़ी स्क्रीन वाला टीवी ही अच्छा हो। सबसे जरूरी होता है टीवी और दर्शक के बीच का अंतर। यानी- आदर्श व्यूविंग डिस्टेंस। यह टीवी की स्क्रीन के आकार से डेढ़ या ढाई गुणा अधिक होना चाहिए। हालांकि, रेस्योल्यूशन अधिक होने पर आप टीवी पास बैठ कर भी देख सकते हैं। पर अच्छी पिक्चर क्वालिटी आदर्श व्यूइंग डिस्टेंस से ही मिलेगी। मसलन 55 इंच वाले 4के टीवी को कम से कम सात फुट के व्यूविंग डिस्टेंस से देखना चाहिए।\nटीवी का आकार आदर्श व्यूइंग डिस्टेंस\n65 इंच 8 से 14 फुट\n55 इंच7से साढ़े 11 फुट\n50 इंच6से 10 फुट\n42 इंच 5.2 से 8.75 फुट\n40 इंच5से 8 फुट\n32 इंच4से6फुट\nटीवी स्क्रीन पर दिखने वाले पिक्सल की संख्या रेस्योल्यूशन कहलाती है। स्क्रीन पर दिखने वाले ये छोटे डॉट्स (बिंदु) ही असल तस्वीर तैयार करते है। मौजूदा समय में ज्यादार लोग 1080/फुल एचडी और 4के रेस्योल्यूशन वाले टीवी पसंद करते है। हालांकि, इस वक्त 4के आसानी से नहीं मिलता। रेस्योल्यूशन कम होने के कारण कई लोग पांच से 10 साल में टीवी बदल लेते हैं। पर 1080 पी वाला टीवी इस मामले में ठीक रहता है।\nमोबाइल से कर रहे बैंकिंग तो हो जाएं अलर्ट, इन5वजहों से लग सकता है कभी भी चूना\nIRCTC: त्‍योहारों पर रेलवे चलाएंगे स्‍पेशल ट्रेनें, ये रही पूरी लिस्‍ट\n4के और 1080 पी वाले रेस्योल्यूशन के बीच एचडी (720 पी) और फुल एचडी (एफएचडी) के बीच फर्क करना थोड़ा कठिन होता है, जबकि 50 इंच के टीवी में फुल एचडी सबसे बढ़िया साबित होता है। वहीं, 4के रेस्योल्यूशन वाला टीवी तब लेना चाहिए, जब आपके टीवी का आकार 50 इंच से अधिक हो।\nकंपनियां आमतौर पर अपने टीवी में हाई कंट्रास्ट रेशियो होने का हवाला देती हैं। आप 1000:1 या 10000:1 सरीखी संख्या से कंट्रास्ट रेशियो से इसका अंदाजा भी लगा सकते हैं। पर सबसे बढ़िया तरीका स्टोर में जाकर चलते हुए टीवी को देखना होता है। सेल्समैन से टीवी दिखाने के दौरान उसे डेमो मोड से हटाकर चैनल या कुछ और दिखाने को कहें, ताकि आपको उसकी असल पिक्चर क्वालिटी के बारे में पता लग पाए। अच्छा रहेगा कि आप अपनी यूएसबी स्टिक में कुछ कंटेट लेकर जाए और उसे वहां टीवी पर चलवाकर देखें।\nटीवी पर तस्वीर कितनी बार दिखाई गई, यह चीज रीफ्रेश रेट बताता है। फिल्म और वीडियो में मूविंग इमेज होती हैं। यानी उनमें रीफ्रेश रेट अधिक होता है। पर जरूरी नहीं कि हर बार यह बेहतर नतीजे ही दे। हालांकि, कई बार ये थोड़ा अटपटा भी लगता है। 60 हर्ट्ज के इफेक्टिव रीफ्रेश रेट वाला टीवी लेने से बचें। अगर टीवी गेमिंग के लिहाज से ले रहे हैं, तो 120 हर्ट्ज रीफ्रेश रेट वाला टीवी लीजिएगा।\nLED: लाइट एमिटिंग डायोड (एलईडी) टीवी में डिस्प्ले पैनल के पीछे एलईडी के अरै लगे होते हैं। स्क्रीन पर इसी की मदद से रोशनी पहुंचती है। आजकल सबसे अधिक यही टीवी प्रचलन में है।\nOLED: इन टीवी में हर पिक्सल अपने आप में एलईडी होता है, जो कि लाल, हरे और नीले रंग में चमकता है। मौजूदा समय में इस प्रकार के टीवी सेट्स में सबसे अच्छे पैनल दिए जाते हैं।\nQLED: इस तकनीक वाले टीवी में पैनल और एलईडी के बीच में नैनोक्रिस्टल लेयर दी जाती है। ऐसा रंगों की रेंज बढ़ाने के लिए किया जाता है।\nलोकल डिमिंगः टीवी का ब्लैक लेवल बढ़ाने और उसे बेहतर बनाने के लिए इस डिमिंग का प्रयोग होता है। यह कंट्रास्ट को भी अच्छा बनाती है और इसे एक्टिव डिमिंग भी कहा जाता है।\nHDR और डॉल्बी विजन: हाई डायनैमिक रेंज (एचडीआर) और डॉल्बी विजन को टीवी का कंट्रास्ट बढ़ाने के लिए दिया जाता है। मगर इसे इस्तेमाल करने के लिए यह जरूरी है कि कंटेंट एचडीआर पर शूट किया गया हो।\nKK Modi Group: पिता की मौत के तीन महीने बाद ही फैमिली बिजनेस...\n1 Gandhi Jayanti 2018 : बापू की 150वीं जयंती पर ट्विटर का स्‍पेशल इमोजी, ऐसे करें यूज\n2 एयरटेल लाया 181 रुपये का नया प्रीपेड प्‍लान, रोज मिलेगा3जीबी डेटा\n3 IRCTC: त्‍योहारों पर रेलवे चलाएंगे स्‍पेशल ट्रेनें, ये रही पूरी लिस्‍ट


120Hz रिफ्रेश रेट डिस्प्ले और 64MP कैमरा वाले Realme X7 Max 5G फोन पर 6,000 रुपये की छूट - Tech Deals AajTak\n120Hz रिफ्रेश रेट डिस्प्ले और 64MP कैमरा वाले Realme X7 Max 5G फोन पर 6,000 रुपये की छूट\nRealme X7 Max को आज काफी ज्यादा डिस्काउंट पर बेचा जा रहा है. इसपर 6,000 रुपये का डिस्काउंट दिया जा रहा है. इसके अलावा इसपर 21,000 रुपये तक का एक्सचेंज ऑफर भी दिया जा रहा है. ये डिस्काउंट ई-कॉमर्स साइट फ्लिपकार्ट पर दिया जा रहा है.\n6,000 रुपये के डिस्काउंट के अलावा इस पर बैंक कार्ड्स पर भी छूट दी जा रही है. Realme X7 Max अपने सेगमेंट में काफी अच्छा स्मार्टफोन है. ऐसे में अगर आप इस फोन को लेना चाहते हैं तो ये काफी बढ़िया मौका है.\nRealme X7 Max दो वेरिएंट्स में आता है. इसके बेस मॉडल में 8GB रैम के साथ 128GB इंटरनल दी गई है. इसकी कीमत 26,999 रुपये रखी गई है. लेकिन डिस्काउंट के बाद इसे केवल 20,999 रुपये में खरीदा जा सकता है.\nइसके टॉप मॉडल में 12GB रैम के साथ 256GB इंटरनल मेमोरी दी गई है. इसकी कीमत 29,999 रुपये रखी गई है. इसे सेल में 26,999 रुपये में खरीदा जा सकता है. ये स्मार्टफोन तीन कलर ऑप्शन्स एस्टेरोइड ब्लैक, मरक्यूरी सिल्वर और मिल्की वे में आता है.\nआपको बता दें कि ये डिस्काउंट लिमिटेड टाइम के लिए ही उपलब्ध है. इस डिस्काउंट का फायदा लेने के लिए आपको प्रीपेड ऑर्डर करना होगा. यानी अगर आप ऑर्डर करते टाइम ही पेमेंट करते हैं तो आपको 6,000 रुपये का इंस्टैंट डिस्काउंट इसके बेस मॉडल पर मिलेगा.\nRealme X7 Max में 12GB तक रैम और 256GB तक की इंटरनल मेमोरी दी गई है. इसकी स्क्रीन 6.43-इंच Full HD+ है. इसके रियर में ट्रिपल कैमरा सेटअप दिया गया है. इसका प्राइमरी कैमरा 64-मेगापिक्सल का है. इसमें 4500mAh की बैटरी और MediaTek Dimensity 1200 प्रोसेसर दिया गया है. इसका स्क्रीन रिफ्रेश रेट 120Hz है.\nXiaomi के 2,999 रुपये वाले ईयरबड्स की भारत में आज पहली सेल, शानदार हैं फीचर्स


जब आपको गर्मी लगती है तो शिशु को कैसा महसूस होता है? - Lifestyle Blog India\nप्रेगनेंसी में गर्भ में पल रहा शिशु\nगर्भावस्था में गर्भवती महिला की सेहत का बेहतर होना बहुत जरुरी होता है क्योंकि प्रेग्नेंट महिला की सेहत पर ही गर्भ में पल रहे शिशु की सेहत भी निर्भर करती है। ऐसे में प्रेग्नेंट महिला को सलाह दी जाती है की वो प्रेगनेंसी के दौरान बेहतर आहार का सेवन करने के साथ छोटी छोटी चीजों का भी अच्छे से ध्यान रखे। ताकि गर्भ में पल रहे शिशु के विकास में किसी भी तरह की कमी न आए। ऐसे में कई गर्भवती महिलाएं बहुत से सवाल भी करती है जैसे की गर्भ में शिशु की हलचल कब महसूस होती है, शिशु का गर्भ में विकास कैसा हो रहा है, शिशु गर्भ में कैसा महसूस कर रहा है, आदि।\nजब गर्भवती महिला को गर्मी लगती है तो शिशु को कैसा महसूस होता है?\nगर्मी का मौसम गर्भवती महिला की मुश्किलों को और भी बढ़ा सकता है। ऐसे में महिला यदि परेशानी का अनुभव करती है तो क्या इसका प्रभाव गर्भ में पल रहे शिशु पर भी पड़ता है? यह प्रश्न बहुत सी गर्भवती महिलाएं कर सकती है। ऐसा होता है या नहीं इस बारे में किसी तरह की रिसर्च तो नहीं की गई है, लेकिन डॉक्टर्स के अनुसार यदि गर्भ में पल रहा शिशु असहज महसूस करता है, या उसे किसी तरह की परेशानी होती है तो उसकी हलचल अधिक हो सकती है।\nसाथ ही यह भी सच है की गर्भ में पल रहे शिशु का जैसे जैसे शारीरिक विकास होता है तो उसके अंग भी काम करने लगते है। जैसे की उसके सुनने की क्षमता बढ़ जाती है, और तेज आवाज़ या तेज रौशनी आदि के होने पर गर्भ में शिशु उसे महसूस कर सकता है और हलचल करने लगता है। इसीलिए गर्भवती महिला को प्रेगनेंसी के दौरान अपना बेहतर तरीके से ध्यान रखने की सलाह दी जाती है ताकि प्रेग्नेंट महिला को किसी भी तरह की परेशानी न हो।\nजिससे गर्भ में पल रहे शिशु को भी हर परेशानी से बचाने में मदद मिल सके, और गर्भ में शिशु के बेहतर शारीरिक और मानसिक विकास में मदद मिल सके। साथ ही यदि आपको ऐसा लगता है की शिशु को गर्मी का अनुभव हो सकता है तो प्रेगनेंसी के दौरान गर्भ को ठंडा रखने के लिए पानी का भरपूर सेवन, ठन्डे स्थान में रहना, फलों का भरपूर सेवन करना, आदि का आप इस्तेमाल कर सकती है, क्योंकि इन टिप्स का इस्तेमाल करने से गर्मियों में गर्भ को ठंडक पहुंचाने में मदद मिलती है।\nतो यह है गर्मी में गर्भ में पल रहे शिशु को कैसा महसूस होता है उससे जुडी कुछ बातें, इसके अलावा गर्भ में शिशु के विकास को अल्ट्रासॉउन्ड के माध्यम से देखा जा सकता है। लेकिन शिशु को कैसा महसूस हो रहा है यह जानना थोड़ा मुश्किल हो सकता है। ऐसे में गर्भवती महिला को प्रेगनेंसी के इन बेहतरीन अनुभव का आनद लेना चाहिए और साथ ही गर्भ में पल रहे शिशु के बेहतर विकास से जुडी सभी बातों का अच्छे से ध्यान रखना चाहिए।


Ind Tour of Eng: रोहित शर्मा की अगुवाई में टीम इंडिया इस दिन भरेगी लंदन के लिए उड़ान, लगने लगा खिलाड़ियों का मुंबई में जमावड़ा\nक्रिकेट न्यूज डेस्क।। टीम इंडिया गुरुवार को इंग्लैंड के खिलाफ टेस्ट मैच,3टी20 और3वनडे के लिए रवाना होगी। भारतीय टेस्ट खिलाड़ी मुंबई में जुटने लगे हैं। रोहित शर्मा, विराट कोहली, जसप्रीत बुमराह पहले से ही मुंबई में हैं। मोहम्मद शमी, केएस भरत और चेतेश्वर पुजारा जैसे खिलाड़ी भी मुंबई पहुंच चुके हैं. हालांकि चोटिल केएल के राहुल की टीम के साथ जाने को लेकर अभी भी संशय बना हुआ है.\nटीम इंडिया गुरुवार 16 जून को इंग्लैंड के लिए रवाना होगी। बुधवार को विराट कोहली, रोहित शर्मा, केएस भारत, चेतेश्वर पुजारा जैसे खिलाड़ी शामिल होंगे। भारत इंग्लैंड के खिलाफ 1 टेस्ट,3वनडे और3टी20 मैच खेलेगा। टीम इंडिया का पहला जत्था 16 जून को मुंबई से रवाना होगा। उनके साथ एनसीए के कुछ कर्मचारी भी होंगे। हमने उन्हें 15 जून तक मुंबई में इकट्ठा होने के लिए कहा है। दूसरा जत्था 19 जून को दक्षिण अफ्रीका के खिलाफ 5वें टी20 अंतरराष्ट्रीय मैच के बाद बेंगलुरू से रवाना होगा।\nहालांकि, पिछली बार के विपरीत इस बार न तो बायो-बबल होगा और न ही कोई निजी जहाज। लेकिन सभी खिलाड़ियों को इंग्लैंड रवाना होने से पहले दो नेगेटिव आरटी-पीसीआर टेस्ट से गुजरना होगा। अगर कोई खिलाड़ी पॉजिटिव पाया जाता है तो उसे इंग्लैंड रवाना होने से पहले आइसोलेशन में कुछ समय इंतजार करना होगा। मुख्य कोच राहुल द्रविड़ समेत टीम का दूसरा जत्था 19 जून को बेंगलुरु से लंदन के लिए रवाना होगा। पिछली बार की तरह इंग्लैंड के दौरे पर भी खिलाड़ी अपने परिवार को साथ ले जा सकते हैं। हालांकि इस बार कोई चार्टर फ्लाइट नहीं होगी।\nइंग्लैंड के लिए भारतीय टीम - इंग्लैंड बनाम भारत टीम\nरोहित शर्मा (कप्तान), केएल राहुल (वीसी), शुभमन गिल, विराट कोहली, श्रेयस अय्यर, हनुमा विहारी, चेतेश्वर पुजारा, ऋषभ पंत, केएस भरत (विकेट), रवींद्र जडेजा, रविचंद्रन अश्विन, शार्दुल ठाकुर, मोहम्मद, मोहम्मद सिराज, उमेश यादव, प्रसिद्ध कृष्णा।


गुलशन कुमार पर बंदूक तानकर बोला था हत्यारा- बहुत हुई पूजा, अब ऊपर जाकर करना! | rakesh maria new revelation on gulshan kumar murder case know what happened in 1997 – News18 हिंदी\nगुलशन कुमार को 16 गोलियां मारी गई थीं.\nराकेश मारिया (Rakesh Maria) ने अपनी किताब में लिखा है कि 22 अप्रैल 1997 को उनके पास एक खबरी का फोन आया. उस खबरी ने उन्हें बताया कि गुलशन कुमार (Gulshan Kumar) की हत्या का प्लान बनाया गया है.\nLast Updated : February 20, 2020, 16:35 IST\nमुंबई (Mumbai) के पूर्व पुलिस कमिश्नर राकेश मारिया (Rakesh Maria) ने गुलशन कुमार हत्याकांड (Gulshan Kumar Murder) को लेकर कुछ सनसनीखेज खुलासे किए हैं. राकेश मारिया ने अपनी किताब 'लेट मी से इट नाउ' (Let Me Say It Now) में लिखा है कि क्राइम ब्रांच को पहले से ही गुलशन कुमार के हत्या के प्लान की जानकारी थी.\nराकेश मारिया ने अपनी किताब में लिखा है कि 22 अप्रैल 1997 को उनके पास एक खबरी का फोन आया. उस खबरी ने उन्हें बताया कि गुलशन कुमार की हत्या का प्लान बनाया गया है. ये पूछने पर कि इसके पीछे कौन है, खबरी ने बताया- अबू सलेम. खबरी ने बताया था कि शिव मंदिर जाते वक्त उनकी हत्या का प्लान बनाया गया है. गुलशन कुमार हर रोज शिव मंदिर जाकर पूजा अर्चना करते थे. राकेश मारिया के इस दावे के बाद गुलशन कुमार हत्याकांड की यादें फिर से ताजा हो गई हैं.\nफर्श से अर्श तक पहुंचने की कहानी और दर्दनाक अंत\nकैसेट किंग के नाम से मशहूर टी सीरीज कंपनी के मालिक गुलशन कुमार की कहानी फिल्मी पटकथा से कम नहीं है. गुलशन कुमार का संगीत या बिजनेस से कोई सरोकार नहीं था. एक वक्त ऐसा था, जब वो अपने पिता के साथ दिल्ली के दरियागंज में जूस की दुकान चलाते थे. उनकी किस्मत ने जबरदस्त पलटी खाई. वो जूस मेकर से कैसेट किंग बन गए.\n80 के दशक में उन्होंने टी सीरीज की स्थापना की और 90 के दशक तक वो कैसेट किंग के नाम से मशहूर हो चुके थे. टी सीरीज करोड़ों की कंपनी बन चुकी थी.\nवैष्णोदेवी के भक्त की मंदिर के बाहर हुई हत्या\nगुलशन कुमार वैष्णो देवी के भक्त थे. वैष्णो देवी में उनकी गहरी आस्था थी. उन्होंने वैष्णों देवी में श्रद्धालुओं की सुविधा के लिए काफी सारे काम करवाए. इसके अलावा वो हर रोज पश्चिमी मुंबई के अंधेरी इलाके में जीतनगर के जीतेश्वर महादेव मंदिर जाया करते थे. 12 अगस्त 1997 को सुबह करीब आठ बजे गुलशन कुमार पूजा करने मंदिर पहुंचे थे.\nमौत से पहले गुलशन कुमार ने सुबह सात बजे एक प्रोड्यूसर को फोन किया था. उन्होंने कहा था कि एक सिंगर और फिर एक दोस्त से मिलने के बाद वो मंदिर जाएंगे. इसके बाद वो उनसे मिलने आएंगे. गुलशन कुमार के इस कॉल के3घंटे बाद खबर आई कि जीतेश्वर महादेव मंदिर के बाहर उनकी गोली मारकर हत्या कर दी गई है. उनकी हत्या की खबर फैलते ही पूरे बॉलीवुड में सनसनी फैल गई.\nगुलशन कुमार को मारी गई थीं 16 गोलियां\nकैसेट किंग गुलशन कुमार को 16 गोलियां लगी थीं. करीब साढ़े दस बजे का वक्त रहा होगा. गुलशन कुमार मंदिर में पूजा करके बाहर निकल रहे थे. तभी उन्हें अपनी पीठ पर बंदूक की नाल महसूस हुई. उन्होंने सामने एक शख्स को हाथ में बंदूक लिए देखा.\nगुलशन कुमार ने सामने खड़े शख्स से पूछा, 'ये क्या कर रहे हो. उसने जवाब दिया, ‘बहुत पूजा कर ली. अब ऊपर जाकर करना.' इसके बाद गुलशन कुमार कुछ कह पाते उसके पहले ही उन पर ताबड़तोड़ फायरिंग शुरू कर दी.\nबंदूक से उन पर 16 राउंड फायरिंग की गई. उनकी गर्दन और पीठ में 16 गोलियां लगी थीं. बचने के लिए वो आसपास के घरों के दरवाजे पीटते रहे. लेकिन किसी ने दरवाजा नहीं खोला. उस वक्त गुलशन कुमार के साथ सिर्फ उनका ड्राइवर था. ड्राइवर ने अपने मालिक को बचाने के लिए हत्यारों पर कलश फेंकना शुरू कर दिया. लेकिन हत्यारे नहीं रुके वो गोलियां बरसाते रहे. उन्होंने ड्राइवर के पैर पर भी गोली चलाई, जिससे वो वहीं जख्मी हो गया.\nगुलशन कुमार की हत्या में कहां चूक हुई थी\nगुलशन कुमार को सुरक्षा उपलब्ध करवाई गई थी. लेकिन उन्हें मुंबई पुलिस के बजाए यूपी पुलिस ने सुरक्षा मुहैया करवाई थी. जिस दिन गुलशन कुमार की हत्या हुई, उस रोज उनका बॉडीगार्ड बीमार था. इसलिए वो उनके साथ नहीं था. मारिया ने अपनी किताब में लिखा है कि क्राइम ब्रांच ने उन्हें सुरक्षा उपलब्ध करवाई थी. लेकिन जब यूपी पुलिस ने उन्हें कमांडो सिक्योरिटी उपलब्ध करवाई तो मुंबई क्राइम ब्रांच ने अपनी सुरक्षा वापस ले ली.\nकिसने की थी गुलशन कुमार की हत्या\nगुलशन कुमार की हत्या में अंडरवर्ल्ड डॉन दाऊद इब्राहिम और अबू सलेम का नाम लिया जाता है. कहा जाता है कि दाऊद इब्राहिम ने गुलशन कुमार से 10 करोड़ की फिरौती मांगी थी. गुलशन कुमार ने ये रकम देने से मना कर दिया था. उन्होंने कहा था कि पैसे उसे (दाऊद) देने के बजाए वो उन पैसों से वैष्णो देवी में भंडारा करवाना पसंद करेंगे. इसी के बाद उनकी हत्या कर दी गई.\nजानकारी के मुताबिक अबू सलेम के कहने पर दो शार्प शूटर दाऊद मर्चेंट और विनोद जगताप ने गुलशन कुमार की हत्या की थी.9जनवरी 2001 को विनोद जगताप ने कुबूल किया कि उसने गुलशन कुमार को गोली मारी. जिसके बाद साल 2002 को उसे आजीवन कारावास की सजा सुनाई गई. दाऊद मर्चेंट को भी इस मामले में उम्रकैद की सजा हुई.\nगुलशन कुमार हत्याकांड की कई थ्योरियां\nइस मामले में मुंबई पुलिस ने एक अभियुक्त नदीम को भी बनाया था. मुंबई पुलिस ने अपनी इनवेस्टीगेशन के बाद कहा था कि फिल्मी हस्तियां और माफिया के लोग गुलशन कुमार की हत्या के जिम्मेदार थे. हत्या का आरोप फिल्म संगीतकार नदीम सैफी पर भी लगा था. कहा गया कि निजी दुश्मनी की वजह से उसने दाऊद और अबू सलेम को पैसे देकर हत्या करवाई थी. हत्या के वक्त नदीम लंदन में था. केस में नाम आने के बाद वो लंदन से वापस नहीं लौटा. हालांकि बाद में पुलिस नदीम पर हत्या का आरोप साबित नहीं कर पाई.\nTags: Mumbai, Mumbai news today, Rakesh mariya


chandrayaan-2 - चंद्रयान-2 की रोचक बाते (talk about Chandrayaan)\nchandrayaan-2 – चंद्रयान-2 की रोचक बाते (talk about Chandrayaan)\nJanuary 28, 2021 August 10, 2019\nचंद्रयान2के बारे में रोचक बाते – Interesting talk about Chandrayaan-2, चंद्रयान2 के बारे में रोचक तथ्य – Interesting facts about Chandrayaan-2, चंद्रयान -2 के बारे में दिलचस्प बात – Interesting about Chandrayaan-2, चंद्रयान -2 के बारे में सभी जानकारी हिंदी में.\nदोस्तों आप Chandrayaan-2 का जिक्र बहुत बार सुनते आ रहे होंगे, लोगों को बहुत ज्यादा पता है की चंद्रयान अंतरिक्ष में रॉकेट के रूप में भेजा जा चूका है. भारत अंतरिक्ष में रिसर्च करना चाह रहा है. भारत चांद पर छानबीन करना चाह रहा है. 15 जुलाई की सुबह तक हल्ला मचा रहा कि चंद्रयान-2 को अंतरिक्ष में भेजा जा रहा है. लेकिन कुछ तकनीकी खराबी आई और ऐसा नहीं हो सका. असल में चंद्रयान क्या है? अंतरिक्ष में क्या करेगा चंद्रयान? इसको बनाने में कितना पैसा लगा है? कितना समय लगा है? और भारत को क्या फायदा होगा इस रिसर्च से, यह सवाल उठते हैं. लेकिन हम हैं ना, हम आप को इस आर्टिकल के माध्यम से चंद्रयान के बारे जानकारी देने जा रहे है. उम्मीद है की यह जानकारी आपको पसंद आये,\nchandrayaan-2 – चंद्रयान-2 के बारे में रोचक बाते (Interesting talk about Chandrayaan) –\nChandrayaan-2 अपने मिसन के लिए 84000 किलोमीटर के सफर पर निकल चुका है. यह ऐसा मिशन है जिस पर दुनिया भर के वैज्ञानिकों की नजर है क्योंकि उम्मीद की जा रही है कि यहां से कुछ नया जरूर निकल कर आ सकता है.\nइस अभियान को सफल बनाने के लिए, इस मिशन के डायरेक्टर, ऋतूका रिधर और एम वनिता, जो इस मिशन के प्रोजेक्ट डायरेक्टर हैं. रितुका रिधर जी के बारे में कहा जाये तो इन्हे Rocket Women of India भी कहा जाता है. वे एक मास और बीटल की डेपुटी डायरेक्टर भी रही है जो की एक Important मिसन था. वह करदर के पास Aerospace में इंजिनिअरींग की डिग्री करके लखनऊ विश्वविद्यालय से Graduate है. वर्ष 2007 में उन्हें पूर्व राष्ट्रपति A.P.J.अब्दुल कलाम से ISRO Young Scientist अवार्ड मिला है. वह इसरो में कही महत्वपूर्ण प्रोजेक्ट में काम कर चुकी है. अब बात करते इस मिशन की प्रोजेक्ट डायरेक्टर एम. वनिता जी बारे में, सोचा जाये तो इस मिशन को सक्सेस बनाने में इनका बेहत महत्वपूर्ण भाग रहा है. क्योकि की किसी भी मिसन के रिसर्च का काम प्रोजेक्ट डायरेक्टर के निगरानी में होता है.\nवैसे सोचा जाये तो ”चंद्रयान नाम” को तोड़ कर देखिये, चंद्र यानि की चन्द्रमा और यान मतलब यंत्र, जिसे अंतरिक्ष में चन्द्रमा पर रिसर्च के लिए बनाया गया है और उसे चंद्रयान के नाम से जानते है.\n(ISRO) भारतीय अंतरिक्ष अनुसंधान संगठन, जो कि भारत सरकार के अधीन था, लंबे समय तक भारत में अंतरिक्ष उपग्रह भेजते थे, लेकिन देश के लिए पहला अवसर यह था कि भारत चाँद पर जाने के लिए कदम उठाए और यह मुमकिन हुआ जब अटल बिहारी वाजपेई का कार्यकाल था, चंद्रयान के माध्यम से.\nChandrayaan-1 के बारे में कुछ सच –\nChandrayaan-1 चेन्नई से 80 किलोमीटर दूर श्रीहरिकोटा में मौजूद सतीश धवन स्पेस सेंटर स्पेक्टर से चंद्रयान चांद की तरफ लॉन्च कर दिया. इसका जिक्र हमने पिछले आर्टिकल में किया है. चंद्रयान 1 के बारे में अधिक जानकारी के लिए यहाँ क्लिक करे. चंद्रयान – 1 22 अक्टूबर 2008 को भेजे जाने के बाद यानी 8 नवंबर 2008 को चंद्रमा की कक्षा में दाखिल हो गया. दोस्तों अब आप सोच रहे होंगे की यह कक्षा क्या है? कक्षा याने की ग्रह के चारों ओर का आवरण जिसमें उस ग्रह का गुरुत्वाकर्षण काम करता है. कक्षा के बाहर जाने पर गुरुत्वाकर्षण का प्रभाव कम हो जाता है. 14 नवंबर को ऑर्बिटर से इंपैक्टर अलग हो गया,\nऑर्बिटर और इंपैक्टर यह दोनों चंद्रयान के दो हिस्से हैं. इंपैक्टर में बहुत सारी जरूरी चीजें होती हैं उसके बहुत सारे यंत्र होते हैं जो स्टडी करते हैं और फिर कक्षा से चंद्रमा के बारे में जानकारियां जुटाते है और ऑर्बिटर से वह जानकारी पृथ्वी पर रिसर्च सेंटर भेजते है. तो दोस्तों यह था हमारे चंद्रयान के बारे में कुछ रोचक सच, अब जानते है वर्तमान के चंद्रयान2के बारे में.\nचंद्रयान2एक भारतीय चंद्र मिशन है, जो साहसपूर्वक वहां जाएगा जहां कोई भी देश पहले कभी नहीं गया है. जी हां, चंद्रमा का दक्षिणी ध्रुवीय क्षेत्र.चंद्रयान-2के माध्यम से, चंद्रमा की हमारी समझ को बेहतर बनाने का उद्देश्य है. ऐसी खोजें जो संपूर्ण रूप से भारत और मानवता को लाभान्वित करेंगी. इन अंतर्दृष्टि और अनुभवों का उद्देश्य प्रतिमान बदलाव में है कि किस तरह चंद्र अभियानों को आने वाले वर्षों के लिए संपर्क किया जाता है.\nहमे चंद्रमा पर जाने की जरुरत क्यों हैं?\n1. चंद्रमा निकटतम ब्रह्मांडीय निकाय है जिस पर अंतरिक्ष खोज का प्रयास और प्रलेखित किया जा सकता है. यह गहरे अंतरिक्ष मिशनों के लिए आवश्यक प्रौद्योगिकियों का प्रदर्शन करने के लिए एक आशाजनक परीक्षण केंद्र भी है.\n2. चंद्रयान2खोज के एक नए युग को बढ़ावा देने, अंतरिक्ष की हमारी समझ को बढ़ाने, प्रौद्योगिकी की प्रगति को प्रोत्साहित करने, वैश्विक गठजोड़ को बढ़ावा देने और खोजकर्ताओं और वैज्ञानिकों की एक भावी पीढ़ी को प्रेरित करने का प्रयास करता है.\n3. चंद्रयान2पहले से किसी मिशन के विपरीत है. लगभग एक दशक के वैज्ञानिक अनुसंधान और इंजीनियरिंग विकास का लाभ उठाते हुए, भारत का दूसरा चंद्र अभियान चंद्रमा के दक्षिणपूर्वी क्षेत्र के एक पूरी तरह से अस्पष्टीकृत खंड पर प्रकाश डालेगा.\n4. यह मिशन हमें विस्तृत स्थलाकृतिक अध्ययन, व्यापक खनिज विश्लेषण और चंद्र सतह पर अन्य प्रयोगों के एक मेजबान का आयोजन करके चंद्रमा की उत्पत्ति और विकास की बेहतर समझ प्राप्त करने में मदद करेगा.\n5. चन्द्रमा पर चंद्रयान 1 द्वारा की गई खोजों का भी पतालगाया जायेगा, जैसे चंद्रमा पर पानी के अणुओं की उपस्थिति और अद्वितीय रासायनिक संरचना के साथ नए रॉक प्रकार, इस मिशन के माध्यम से, पूरा हो यह हमारे भारतीय अंतरिक्ष अनुसंधान का लक्ष्य है:\nInteresting about Chandrayaan-2\n6. चंद्रमा पृथ्वी के प्रारंभिक इतिहास के लिए सबसे अच्छा संबंध प्रदान करता है.\n7. यह आंतरिक सौर मंडल के पर्यावरण का एक अबाधित ऐतिहासिक रिकॉर्ड प्रदान करता है. हालांकि कुछ परिपक्व मॉडल हैं, चंद्रमा की उत्पत्ति अभी भी और स्पष्टीकरण की आवश्यकता है.\n8. चंद्र की सतह संरचना में विविधताओं का अध्ययन करने के लिए चंद्र सतह का व्यापक मानचित्रण चंद्रमा की उत्पत्ति और विकास का पता लगाने के लिए आवश्यक है.\n9. चंद्र दक्षिण ध्रुव विशेष रूप से दिलचस्प है क्योंकि चंद्र सतह क्षेत्र यहाँ छाया में रहता है जो उत्तरी ध्रुव की तुलना में बहुत बड़ा है.\n10. इसके चारों ओर स्थायी रूप से छाया वाले क्षेत्रों में पानी की उपस्थिति की संभावना है. इसके अलावा, दक्षिण ध्रुव क्षेत्र में क्रैटर हैं जो ठंडे जाल हैं और प्रारंभिक सौर मंडल का जीवाश्म रिकॉर्ड है.\nRead More – Chandrayan 1 ke bare me Janakari\nChandrayan2–\n1. चंद्रयान –2लॉन्च 15 जुलाई, 2019 को 2: 51 बजे निर्धारित किया गया था, लेकिन लॉन्च से करीब एक घंटे पहले तकनीकी खराबी के कारण इसे बंद कर दिया गया था. यह प्रक्षेपण अब 22 जुलाई, 2019 को 14:43 बजे श्रीहरिकोटा के सतीश धवन अंतरिक्ष केंद्र से GSLV MK- III के लिए पुनर्निर्धारित किया गया है.\n2. चंद्रमा के प्रभाव क्षेत्र में प्रवेश करने पर, ऑन-बोर्ड थ्रस्टर्स लूनार कैप्चर के लिए अंतरिक्ष यान को धीमा कर देगा.\n3. चंद्रमा के चारों ओर चंद्रयान -2 की कक्षा को कक्षीय युद्धाभ्यास की एक श्रृंखला के माध्यम से 100×100 किमी की कक्षा में प्रसारित किया जाएगा.\n4. लैंडिंग के दिन, लैंडर ऑर्बिटर से अलग हो जाएगा और फिर किसी राउंड ब्रेकिंग और फाइन ब्रेकिंग के साथ जटिल युद्धाभ्यास की श्रृंखला का प्रदर्शन करेगा.\n5. लैंडिंग से पहले लैंडिंग साइट क्षेत्र का इमेजिंग सुरक्षित और खतरे से मुक्त क्षेत्रों को खोजने के लिए किया जाएगा.\n6. लैंडर-विक्रम आखिरकार7सितंबर, 2019 को चंद्रमा के दक्षिणी ध्रुव के पास उतरेंगे.\n7. इसके बाद, रोवर 1 चंद्र दिन की अवधि के लिए चंद्र सतह पर प्रयोगों को अंजाम देगा और यह पृथ्वी के 14 दिनों के बराबर होगा.\n8. ऑर्बिटर एक वर्ष की अवधि के लिए अपने मिशन को जारी रखेगा.\nRead more – spece hero ki training kaise hoti hai\nचंद्रयान -2 का उद्देश्य –\n1. चंद्रयान -2 में स्थलाकृति, सिस्मोग्राफी, खनिज पहचान और वितरण, भूतल रासायनिक संरचना, शीर्ष मिट्टी की थर्मो-भौतिक विशेषताओं और सबसे कठिन चंद्र वातावरण की संरचना के विस्तृत अध्ययन के माध्यम से चंद्र वैज्ञानिक ज्ञान का विस्तार करने के लिए कई विज्ञान पेलोड हैं, जो एक नई समझ के लिए अग्रणी हैं. चंद्रमा की उत्पत्ति और विकास के संबंधी जानकारी, आदि.\n2. ऑर्बिटर पेलोड्स 100 किमी की कक्षा से रिमोट-सेंसिंग अवलोकन करेंगे, जबकि लैंडर और रोवर पेलोड लैंडिंग साइट के पास इन-सीटू माप प्रदर्शन करेंगे.\n3. चंद्र संरचना की समझ के लिए, यह तत्वों की पहचान करने और इसकी सतह को वैश्विक और इन-सीटू दोनों स्तरों पर चंद्र सतह पर मैप करने की योजना है. इसके अलावा चंद्र रेगोलिथ की3आयामी मैपिंग की जाएगी, लूनार आयन मंडल में निकट सतह प्लाज्मा वातावरण और इलेक्ट्रॉन घनत्व पर माप का अध्ययन किया जाएगा, चंद्र सतह और भूकंपीय गतिविधियों की थर्मो-भौतिक संपत्ति भी मापी जाएगी, जल अणु वितरण का अध्ययन इन्फ्रा रेड स्पेक्ट्रोस्कोपी, सिंथेटिक एपर्चर रेडियोमेट्री और पोलिमेट्री के साथ-साथ मास स्पेक्ट्रोस्कोपी तकनीकों का उपयोग करके किया जाएगा, यह हमने भारतीय अंतरिक्ष अनुसंधान संगठन के साइट से पढ़ा है.\n4. भारत ने 22 जुलाई, 2019 को चंद्रयान -2 मिशन को सफलतापूर्वक लॉन्च किया है. मिशन चंद्रमा के दक्षिणी ध्रुव का पता लगाने के लिए एक ऑर्बिटर, लैंडर और रोवर भेजा गया है. चंद्रयान -2 के विक्रम लैंडर सेप्ट के आसपास उतरने की उम्मीद की गई है.\n5. यह चंद्रयान -1 मिशन से एक अनुवर्ती मिशन है, जिसने 2009 में चंद्रमा पर पानी / हाइड्रॉक्सिल की उपस्थिति की पुष्टि करने में सहायता की थी. चंद्रयान -2 जियोसिंक्रोनस सैटेलाइट लॉन्च व्हीकल (GSLV) रॉकेट में सवार भारत के श्रीहरिकोटा के सतीश धवन अंतरिक्ष केंद्र से लॉन्च किया गया है.\nInteresting talk about Chandrayaan-2, चंद्रयान2 के बारे में रोचक तथ्य\n6. भारतीय अंतरिक्ष अनुसंधान संगठन (ISRO) के अनुसार, नए मिशन में एक ऑर्बिटर, एक लैंडर और एक रोवर शामिल होगा. ऑर्बिटर 100 किलोमीटर (62 मील) की ऊँचाई से मैपिंग करेगा, जबकि लैंडर सतह पर एक नरम लैंडिंग करेगा और रोवर को बाहर भेज देगा.\n7. प्रारंभ में, इसरो ने चंद्रयान -2 का प्रदर्शन करने के लिए रूस के साथ साझेदारी करने की योजना बनाई थी. 2013 में ऑर्बिटर और लैंडर लॉन्च करने के लिए दोनों एजेंसियों ने 2007 में एक समझौते पर हस्ताक्षर किए. रूस ने बाद में समझौते से हाथ खींच लिया, हालांकि द हिंदू की एक खबर के अनुसार रिपोर्ट में कहा गया है कि रोस्कोस्मोस के फोबोस-ग्रंट मिशन के दिसंबर 2011 की विफलता के बाद रूसी लैंडर के निर्माण में देरी हुई थी.\n8. रूस ने बाद में वित्तीय मुद्दों का हवाला देते हुए, चंद्रयान -2 से पूरी तरह से बाहर निकाला. कुछ रिपोर्टों में कहा गया है कि नासा और यूरोपीय अंतरिक्ष एजेंसी भाग लेने में रुचि रखते थे, लेकिन इसरो अपने दम पर मिशन के साथ आगे बढ़ा.\n9. इसरो ने कहा कि चंद्रयान -2 ऑर्बिटर चंद्रमा को घेरेगा और उसकी सतह के बारे में जानकारी देगा. इसरो ने अपनी वेबसाइट पर कहा, “पेलोड्स चंद्र स्थलाकृति, खनिज विज्ञान, तत्व बहुतायत, चंद्र बहिःस्राव और हाइड्रोसील और जल-बर्फ के हस्ताक्षर पर वैज्ञानिक जानकारी एकत्र करेंगे. ” मिशन एक छोटा, 20-किलोग्राम (44 एलबीएस), छह-पहिया रोवर को सतह पर भेज देगा; रोवर अर्ध-स्वायत्तता से आगे बढ़ेगा, चंद्र रेजोलिथ की रचना की जांच करेगा.\nChandrayaan के महत्वपूर्ण भाग –\n☢ वजन – 2,379 किग्रा\n☢ इलेक्ट्रिक पावर जनरेशन क्षमता – 1,000 डब्ल्यू\n☛ लॉन्च के समय, चंद्रयान2ऑर्बिटर बयालू के साथ-साथ विक्रम लैंडर में भारतीय डीप स्पेस नेटवर्क (आईडीएसएन) के साथ संचार करने में सक्षम होगा.\n☛ ऑर्बिटर का मिशन का कालावधि लगभग एक वर्ष है और इसे 100X100 किमी लंबी चंद्र ध्रुवीय कक्षा में रखा जाएगा.\nलैंडर – विक्रम\n☢ वजन – 1,471 किग्रा\n☢ इलेक्ट्रिक पावर जनरेशन क्षमता – 650 डब्ल्यू\n1. चंद्रयान2के लैंडर का नाम भारतीय अंतरिक्ष कार्यक्रम के जनक डॉ. विक्रम ए. साराभाई के नाम पर रखा गया है.\n2. यह एक चंद्र दिन के लिए कार्य करने के लिए डिज़ाइन किया गया है, जो लगभग पृथ्वी के 14 दिनों के बराबर है.\n3. विक्रम के पास में आईडीएसएन के साथ-साथ ऑर्बिटर और रोवर के साथ संवाद करने की क्षमता है.\n4. लैंडर को चंद्र सतह पर एक नरम लैंडिंग को निष्पादित करने के लिए डिज़ाइन किया गया है.\nरोवर – प्रज्ञान\n☢ वजन – 27 किग्रा\n☢ इलेक्ट्रिक पावर जनरेशन क्षमता – 50 डब्ल्यू\n☛ चंद्रयान2का रोवर प्रज्ञान नाम का6पहियों वाला रोबोट वाहन है, जो संस्कृत में ‘ज्ञान’ का अनुवाद करता है.\n☛ यह 500 मीटर (½-a-km) तक यात्रा कर सकता है और इसके कामकाज के लिए सौर ऊर्जा का लाभ उठा सकता है. तथा केवल लैंडर के साथ यह संवाद कर सकता है.\nदोस्तों, उम्मीद है की आपको Interesting talk about Chandrayaan-2 यह आर्टिकल पसंद आया होगा. यदि आपको यह लेख उपयोगी लगता है, तो इस लेख को अपने दोस्तों और परिचितों के साथ ज़रूर साझा करें. और ऐसे ही रोचक लेखों से अवगत रहने के लिए हमसे जुड़े रहें और अपना ज्ञान बढ़ाएँ.


मुखपृष्ठReligion पृथ्वी पर सबसे पहले कौन सा धर्म आया\nbholanath biswas 3/16/2021\nहेलो दोस्तो नमस्कार सबसे पहले हमारे वेबसाइट में आपको स्वागतम् । दुनिया में अलग-अलग धर्म बने हुए हैं हमारे मन में यही प्रश्न के उत्तर जानने की इच्छा होती है कि सबसे पहले कौन धर्म इस दुनिया में आए हैं । इस्लाम लोग कहते हैं कि हमारे धर्म सबसे पहले आया, ईसाई कहते हैं हमारे धर्म सबसे पहले आया ,हिंदू धर्म के लोग कहते हैं कि सबसे पहले हिंदू धर्म आया हैं । पर इसकी पूरा सत्य क्या है ?\nतो आइए जानते हैं मित्रों दुनिया में सबसे पहले धर्म कौन आए है ?\nहिन्दु धम॔ विश्व के सबसे पुराने धर्मो मे से एक हे। यह धम॔ पुन॔जनम में यकीन करता हे। यह धम॔ अहिन्सा,दया, संस्कार सिखाता हे। हिन्दू धर्म को सनातन, वैदिक या आर्य धर्म भी कहते हैं। हिन्दू एक अप्रभंश शब्द है। हिंदुत्व या हिंदू धर्म को प्राचीनकाल में सनातन धर्म कहा जाता था। एक हजार वर्ष पूर्व हिंदू शब्द का प्रचलन नहीं था। ऋग्वेद में कई बार सप्त सिंधु का उल्लेख मिलता है। सिंधु शब्द का अर्थ नदी या जलराशि होता है इसी आधार पर एक नदी का नाम सिंधु नदी रखा गया, जो लद्दाख और पाक से बहती है।\nभाषा एवं वेदों का मानना है कि हिंद-आर्य भाषाओं की 'स' ध्वनि ईरानी भाषाओं की 'ह' ध्वनि में बदल जाती है। आज भी भारत के कई इलाकों में 'स' को 'ह' उच्चारित किया जाता है। इसलिए सप्त सिंधु अवेस्तन भाषा (पारसियों की भाषा) में जाकर हप्त हिंदू में परिवर्तित हो गया। इसी कारण ईरानियों ने सिंधु नदी के पूर्व में रहने वालों को हिंदू नाम दिया। किंतु पाकिस्तान के सिंध प्रांत के लोगों को आज भी सिंधू या सिंधी कहा जाता है।\nहिंदू और फिर जैन धर्म का उत्पत्ति पूर्व आर्यों की अवधारणा में है जो 4600 ई.पू. (आज से 6600 वर्ष पूर्व) मध्य एशिया से हिमालय तक फैले थे। कहते हैं कि आर्यों की ही एक शाखा ने पारसी धर्म की स्थापना भी की। इसके बाद क्रमश: यहूदी धर्म2हजार ई.पू.। बौद्ध धर्म 500 ई.पू.। ईसाई धर्म सिर्फ 2000 वर्ष पूर्व। इस्लाम धर्म 14 सौ साल पहले हुए।\nलेकिन धार्मिक साहित्य अनुसार हिंदू धर्म की कुछ और धारणाएँ भी हैं। मान्यता यह भी है कि 95 हजार वर्ष पूर्व इसकी शुरुआत हुई थी। दरअसल हिंदुओं ने अपने इतिहास को हरे कृष्णा हरे रामा भजन कीर्तन गाकर, रटकर और सूत्रों के आधार पर मुखाग्र जिंदा बनाए रखा। यही कारण रहा कि वह इतिहास धीरे-धीरे काव्यमय और श्रंगारिक होता गया। वह दौर ऐसा था जबकि कागज और कलम नहीं होते थे। इतिहास लिखा जाता था शिलाओं पर, पत्थरों पर और मन पर।\nजब हम हिंदू धर्म के इतिहास ग्रंथ पढ़ते हैं तो ऋषि-मुनियों की परम्परा के पूर्व मनुओं की परम्परा का उल्लेख मिलता है जिन्हें जैन धर्म में खुलकर कहा गया है। ऐसे क्रमश: 14 मनु माने गए हैं जिन्होंने समाज को सभ्य और तकनीकी सम्पन्न बनाने के लिए अथक प्रयास किए हैं। धरती के प्रथम मानव का नाम स्वायंभव मनु था और प्रथम स्त्री थी शतरूपा।


मंदिरों पर राजकीय कब्जा क्यों? - Naya India\nगेस्ट कॉलम | बेबाक विचार| नया इंडिया|\nमंदिरों पर राजकीय कब्जा क्यों?\nहिन्दू आज भी जजिया भर रहे हैं – 2: पारंपरिक भारत में किसी हिन्दू राजा ने मंदिरों पर अपना अधिकार, या नियंत्रण नहीं जताया था, न कभी टैक्स वसूला था। भारतीय परंपरा में राजा को धर्म या धार्मिक कार्यों में हस्तक्षेप करने का कभी, कोई उदाहरण नहीं मिलता। वे तो सहायता व दान देते थे, न कि लेते थे जो स्वतंत्र भारत की राजसत्ता कर रही है। यह जबर्गस्ती मुगल काल के अवशेष हैं जब मंदिरों को तरह-तरह के राजकीय अत्याचार या नियंत्रण को झेलना पड़ता था।फिर अंग्रेज शासकों ने 1817 ई. में उसी तरह के कुछ नियंत्रण बनाए। उस का लाभ क्रिश्चियन मिशनरियों ने उठाया, जिन की धर्मांतरण योजनाओं को मंदिरों को कमजोर करने से कुछ मदद मिली। हालाँकि बाद में, 1863 ई. तक यहाँ अंग्रेज शासकों ने कई मंदिर हिन्दू न्यासियों को वापस भी सौंप दिए। क्योंकि उसे कुछ कारणों से इंग्लैंड में पसंद नहीं किया गया।\nलेकिन फिर 1925 ई. में अंग्रेज शासकों ने भारत में धार्मिक संस्थानों पर नियंत्रण करने का कानून बनाया। लेकिन क्रिश्चियनों और मुसलमानों द्वारा तीव्र विरोध के कारण 1927 ई. में वह कानून संशोधित किया गया, और उन्हें उस कानून से छूट दे दी गई। इस प्रकार, केवल हिन्दू मंदिरों पर सरकारी नियंत्रण रखने का कानून रहा। प्रायः दक्षिण भारत में, क्योंकि विशाल, समृद्ध, संपन्न मंदिर वहीं थे। उत्तर भारत तो पिछले इस्लामी शासकों की बदौलत लगभग मंदिर-विहीन हो चुका था। यह भी ध्यातव्य है कि ‘फूट डालो, राज करो’ की नीति का उपाय करते हुए जहाँ 1925 ई. में हिन्दुओं को मंदिरों के संचालन से वंचित किया गया, सिखों को विशेष शक्ति-संपन्न बनाया गया। उसी साल अंग्रेजों ने सिख गुरुद्वारा एक्ट बनाकर गुरुद्वारों का संचालन एक विशेष समूह को सौंप दिया। यह बहुत बड़ा निर्णय साबित हुआ, जिस से सिखों के एक पंथ को विशिष्ट, एकाधिकारी शक्ति प्राप्त हो गई। उस से पहले गुरुद्वारे तरह-तरह के पंथों द्वारा चलते थे।\nफिर, 1935 ई. में एक और कानून बनाकर अंग्रेज सरकार ने किसी भी मंदिर को चुन कर अपने नियंत्रण में लेने का प्रावधान किया। इस तरह, अंग्रेजों ने अपने-अपने धर्म-संस्थान संचालन के लिए क्रिश्चियनों-मुसलमानों, हिन्दुओं, और सिखों के लिए तीन तरह के कानून बना दिए। ताकि अपने हितों के लिए वे सहज ही अलग-अलग महसूस करें। दुर्भाग्यवश, स्वतंत्र भारत की देशी सरकार ने भी शुरू में ही (1951 ई.) हिन्दू धार्मिक संस्थानों को अपने नियंत्रण में रख सकने का कानून बनाया। उद्देश्य यह बताया गया ताकि उस की ‘सुचारू व्यवस्था’ की जा सके। यह किसी ने नहीं पूछा कि वही व्यवस्था मस्जिद या चर्च की होनी क्यों अनावश्यक है?यह व्यवस्था कैसी रही है, यह इसी से समझा जा सकता है कि 1986-2005 ई. के बीच बीस वर्षों में तमिलनाडु में मंदिरों की हजारों एकड़ जमीन ‘चली’ गई। अन्य हजारों एकड़ पर भी अवैध अतिक्रमण हो चुका है! यह सरकारी कब्जे की सुचाऱू व्यवस्था का एक नमूना है।\nदूसरा नमूना यह कि अनेक मंदिरों से अनेकानेक बहुमूल्य मूर्तियाँ चोरी होती रही हैं, जो अनमोल होने के साथ-साथ देश की सांस्कृतिक विरासत भी है। किन्तु आज तक किसी को उस का जिम्मेदार नहीं ठहराया गया। किसी भी गैर-सरकारी नियंत्रण में ऐसा होना असंभव है कि इतनी बड़ी चोरियों पर किसी की जिम्मेदारी न बने। न किसी को दंड मिले! तीसरे, कई प्रतिष्ठित मंदिरों की पारंपरिक पुरोहित व्यवस्था छिन्न-भिन्न हो गई है। सरकारी अमलों ने उस की परवाह नहीं की, या उस में हस्तक्षेप कर जाने-अनजाने बिगाड़ा। कई मामलों की तरह कांग्रेस के ‘स्यूडो सेक्यूलरिज्म’ और भाजपा के ‘रीयल सेक्यूलरिज्म’ में इस बिन्दु पर भी कोई अंतर नहीं है। राजस्थान में भाजपा राज में मंदिरों की कुछ संपत्ति पर भी कब्जा किया गया था। हरियाणा में भी समाचार हैं कि हिसार जिले के दो महत्वपूर्ण मंदिरों को कब्जे में लेने पर सत्ताधारी सोच रहे हैं।\nआश्चर्य की बात यह भी है कि पिछले साल सुप्रीम कोर्ट में एटॉर्नी जेनरल वेणुगोपाल ने भी कहा था कि मंदिरों के संचालन में राज्य का कोई हस्तक्षेप नहीं होना चाहिए। उन्होंने संकेत किया कि एक पंथ-निरपेक्ष राज्य प्रणाली में सरकार द्वारा मंदिरों पर नियंत्रण रखना उपयुक्त नहीं है। यह सब कहे जाने के बाद से साल भर से भी ज्यादा बीत चुका। मगर चूँकि मामला हिन्दू धर्म-समाज का है, इसीलिए इस पर हर प्रकार के सत्ताधारियों की उदासीनता एक सी है। कोर्ट में पिटीशन या कार्यपालिका को निवेदन, सब ठंढे बस्ते में पड़े रहते हैं।\nप्रश्न हैः भारतीय राज्यसत्ता हिन्दुओं को अपने मंदिरों, धार्मिक संस्थाओं के संचालन करने के अधिकार से जब चाहे क्यों वंचित करती है? जबकि मुस्लिमों, ईसाइयों की संस्थाओं पर कभी हाथ नहीं डालती। यह हिन्दू-विरोधी धार्मिक भेद-भाव नहीं तो और क्या है? केरल से लेकर तिरूपति, काशी, बोधगया और जम्मू तक, संपूर्ण भारत के अधिकांश प्रसिद्ध हिन्दू मंदिरों पर राजकीय कब्जा कर लिया गया है। इन में हिन्दू जनता द्वारा चढ़ाए गए सालाना अरबों रूपयों का मनमाना उपयोग किया जाता है।\nजिस प्रकार, चर्च, मस्जिद और दरगाह अपनी आय का अपने-अपने धार्मिक विश्वास और समुदाय को आगे बढ़ाने के लिए उपयोग करते हैं – वह अधिकार हिन्दुओं से छिना हुआ है! कई मंदिरों की आय दूसरे धर्म-समुदायों के क्रियाकलापों को बढ़ावा देने के लिए उपयोग की जाती है। आंध्र प्रदेश और कर्नाटक से हिन्दू मंदिरों की आय से मुसलमानों की हज सबसिडी देने की बात कई बार जाहिर हुई है।\nयह किस प्रकार का सेक्यूलरिज्म है? यह तो स्थाई रूप से हिन्दू-विरोधी धार्मिक भेद-भाव है, जो सहज न्याय के अलावा भारतीय संविधान के भी विरुद्ध है। सामान्य मानवीय समानता के विरुद्ध तो है ही। यह अन्याय राजसत्ता के बल से हिन्दू जनता पर थोपा गया है। इस पर कोई राजनीतिक दल आवाज नहीं उठाता।\nकुछ लोग तर्क करते हैं कि हिन्दू मंदिरों, धार्मिक न्यासों पर राजकीय नियंत्रण संविधान-सम्मत है। संविधान की धारा 31.ए के अंतर्गत धार्मिक संस्थाओं, न्यासों की संपत्ति का अधिग्रहण हो सकता है। काशी विश्वनाथ मंदिर के श्री आदिविश्वेश्वर बनाम उत्तर प्रदेश सरकार (1997) के निर्णय में सुप्रीम कोर्ट ने कहा था, “किसी मंदिर के प्रबंध का अधिकार किसी रिलीजन का अभिन्न अंग नहीं है।” अतः यदि हमारे देश में राज्य ने अनेकानेक मंदिरों का अधिग्रहण कर उस का संचालन अपने हाथ में ले लिया, तो यह ठीक ही है।\nवस्तुतः आपत्ति की बात यह है कि संविधान की धारा 31(ए) का प्रयोग केवल हिन्दू मंदिरों, न्यासों पर हुआ है। किसी चर्च, मस्जिद या दरगाह की संपत्तियाँ कितने भी घोटाले, विवाद, हिंसा या गड़बड़ी की शिकार हों, उन पर राज्याधिकारी हाथ नहीं डालते। जबकि संविधान की धारा 26 से लेकर 31 तक, कहीं किसी रिलीजन का नाम लेकर छूट या विशेषाधिकार नहीं दिया गया है। सुप्रीम कोर्ट के निर्णयों में भी ‘किसी धार्मिक संस्था’ या ‘ए रिलीजन’ की बात की गई है। मगर व्यवहारतः केवल हिन्दू मंदिरों, न्यासों पर राज्य की वक्र-दृष्टि उठती रही है। चाहे बहाना सही-गलत कुछ हो।\nइस प्रकार, स्वतंत्र भारत में केवल हिन्दू समुदाय है जिसे अपने धार्मिक-शैक्षिक-सांस्कृतिक संस्थान चलाने का वह अधिकार नहीं, जो अन्य को है। यह अन्याय हिन्दू समुदाय को अपने धर्म और धार्मिक संस्थाओं का, अपने धन से अपने धार्मिक कार्यों, विश्वासों का प्रचार-प्रसार करने से वंचित करता है। उलटे, हिन्दुओं द्वारा श्रद्धापूर्वक चढ़ाए गए धन का हिन्दू धर्म के शत्रु मतवादों को मदद करने में दुरुपयोग करता है। यह हमारी राज्यसत्ता द्वारा और न्यायपालिका के सहयोग से होता रहा है – इस अन्याय को कौन खत्म करेगा? (जारी)\nTags :government hindu पुजारी सरकार\nCategorized as गेस्ट कॉलम, बेबाक विचार Tagged government, hindu, पुजारी, सरकार\nमदनीजी, पाकिस्तान किसने बनवाया?\nभारत और उसके पड़ौसी देश\nयूक्रेन पर हमला: रूस पर चली तलवार\nराज्यों का राज्यपालों से झगड़ा\nझारखण्ड: सरकार चलाएगी फाइलेरिया उन्मूलन कार्यक्रम


सिवान के बसंतपुर गोरियाकोठी महाराजगंज में सीमा सील होने के बाद बंद हुई राहत सामग्री वितरण कार्य – Vaanishree News\nHome/National/Bihar/सिवान के बसंतपुर गोरियाकोठी महाराजगंज में सीमा सील होने के बाद बंद हुई राहत सामग्री वितरण कार्य\nसिवान के बसंतपुर गोरियाकोठी महाराजगंज में सीमा सील होने के बाद बंद हुई राहत सामग्री वितरण कार्य। मसरख बनियापुर इकमा माझी तरैया पानापुर में युद्ध स्तर पर बांटे जा रहे हैं अनाज। कोरोना के कहर लाक डाउन के बावजूद सोशल मीडिया को हथियार बनाकर भोजपुरी फिल्म अभिनेत्री ख्याति सिंह सारण प्रमंडल में लोगों की सेवा के लिए तत्पर है।\nइलाके के 300 से ज्यादा पंचायतों को उन्होंने सोशल मीडिया के माध्यम से सहायता ग्रुप से जुड़ा है। आज एक प्रेस विज्ञप्ति जारी कर ख्याति सिंह ने बताया कि इन इलाकों में अपने कार्यकर्ताओं के माध्यम से लोगों तक जीवन रक्षक दवाएं सेनेटरी नैपकिन मास्क व सैनिटाइजर पहुंचा रही है।\nलॉक डाउन में गंभीर रूप से बीमार इलाके के लोगों के लिए उनकी तरफ से निशुल्क एंबुलेंस की भी व्यवस्था की गई है जिसके लिए हेल्पलाइन नंबर भी जारी किए गए है उनके कार्यकर्ता तरैया मसरख एकमा माझी बनियापुर में पूरे मुस्तैदी के साथ तैनात है. इलाके में करोना के खिलाफ चलाए जा रहे जन जागरूकता अभियान की पूरी देखरेख पटना व दिल्ली कार्यालय से की जा रही है. सर्वविदित है कि ख्याति सिंह भोजपुरी की चर्चित अभिनेत्री हैं उनके पति मतंग सिंह केंद्रीय मंत्री रह चुके हैं जो छपरा जिले के तरैया थाना के आकुचक गांव के निवासी है।\nक्या पी सिंह ने प्रेस विज्ञप्ति के माध्यम से बताया कि फेसबुक व्हाट्सएप टि्वटर के माध्यम से क्षेत्र के ज्यादा से ज्यादा जागरूक लोगों को जोड़ा गया है जो क्षेत्र की समस्याएं उनसे बता रहे हैं। जहां तक संभव हो रहा है लोगों को सहायता उनकी टीम के द्वारा दी जा रही है। बिहार में अरनव मीडिया एंड एंटरटेनमेंट उनके अभियान का संचालन कर रहा है।\nउन्होंने बताया कि जो लोग बाहर से लौटे हैं उनको लेकर ग्रामीण इलाके में खतरा बढ़ता जा रहा है। इन इलाकों में ना उचित चिकित्सा व्यवस्था है न दक्ष चिकित्सक ऐसे मे झोलाछाप डॉक्टरों से दवाई लेकर लोग खा रहे हैं जो दूसरे के लिए भी जानलेवा साबित हो सकता है।


नई बात: 10/1/10 - 11/1/10\nमारियो वार्गास योसा की कहानी\nमारियो वार्गास योसा. पूरा नाम ‘होर्खे मारियो पेद्रो वार्गास योसा’. वर्ष 2010 का साहित्य का नोबेल पुरस्कार. 28 मार्च, 1936 में पेरू के शहर ‘आरेकिपा’ में जन्मे योसा का बचपन पारिवारिक विघटन का शिकार रहा, और पेरू से लेकर बोलीविया तक के शहरों में बीता. लेखकीय जीवन की शुरूआत के साथ ही योसा की सक्रियता राजनीति में भी हुई. ‘ला सिउदाद ई लोस पेर्रोस’ (‘शहर और कुत्ते’) नामक उपन्यास के साथ साहित्य में स्थापित होने के बाद, योसा ने इतिहास, राजनीति और प्रेम से लेकर मर्डर मिस्ट्री तक, हर तरह के विषय पर अपनी कलम चलाई. अपने उपन्यासों में भाषा और कथ्य की विलक्षण विविधता योसा को दूसरे किसी भी समकालीन लेखक अलग बनाती है.\nनई बात की छोटी पर ‘कमिटेड’ टीम की ओर से योसा को बधाई, जिसे शायद ही वो कभी जान पायें. यह अनुवाद श्रीकांत ने किया है और वो भी मूल स्पेनिश से, कारण कि उसे स्पेनिश रविन्द्र आरोही ने सिखाई है..:)\nरास्ते में किनारे एक बड़ा सा चट्टान पड़ा था, और उस पर एक जहरीला मेंढक था. डेविड उस पर निशाना साधने लगा.\nमारना मत - जॉन बोला.\nडेविड हथियार नीचे कर लिया और आश्चर्य से अपने छोटे भाई की ओर देखा.\nवह गोली की आवाज सुन सकता है - जॉन बोला.\nपागल हो गए हो? झरना अभी पंद्रह किलोमीटर दूर है.\nहो सकता है कि झरने के पास होने की बात गलत हो, बल्कि मुझे तो लगता है किसी कंदरा में छुपा होगा.\nनहीं - डेविड बोला – और अगर वह किसी कंदरा में भी होगा, तो भी ऐसा कभी नहीं सोचेगा कि यह इंसानी मौजूदगी हमारी है.\nउधर टोड अपने बड़े से, खुले मुंह में सांस भरता, हौले हौले डोलता रहा, और अपनी उनींदी आंखों के पीछे से मुट्ठी भर अशुद्ध हवा के बीच डेविड को देखता रहा. डेविड ने फिर से अपनी रिवाल्वर तान ली, इत्मीनान से निशाना साधा और घोड़ा दबा दिया.\nउसे नहीं लगी - जॉन बोला.\nउसे ही लगी - डेविड का जवाब था.\nवे चट्टान के करीब आ गए.\nटोड के होने की जगह पर एक हरे रंग का मलबा छप गया था.\nक्यों,... नहीं लगी?\nहां हां, लगी. जॉन बोला.\nवे अपने घोड़ों की तरफ बढते रहे. वही ठंडी हवा एक धार की तरह बह रही थी जिसने पूरे सफर उनका साथ दिया था, लेकिन नजारे बदलने लगे, सूर्य पहाड़ों के पीछे की ओर बुझ रहा था, एक पहाड़ी के पैर के पास, कोई धुंधली छाया दूसरी अनेक छोटी छायाओं को छुपा रही थी, चोटियों पर कुंडली की तरह लिपटी बर्फ ने चट्टानों का सा भूरा रंग पहन लिया था. डेविड ने अपने कंधों के उपर से एक कंबल उछाला, जो आराम करने के लिए जमीन पर बिछा दिया गया, और फिर, यांत्रिक तरीके से रिवाल्वर में गोली भरने लगा. डेविड जब तक हथियार तैयार करता, और गोली की पाउच को उछालकर फेंकता रहा, जॉन चोरी छिपे उसके हाथों को देखता रहा, अलग अलग हरकतें करती हुईं उसकी उंगलियों जैसी मरी हुईं सी लग रही थीं, हरकतों से विरक्त.\nचलें? - डेविड ने पूछा.\nजॉन ने सहमति दी.\nसड़क पतली और ढालू थी और घोडों को उपर चढ़ पाने में मशक्कत करनी पड़ रही थी, चट्टानों और पिछले कुछ दिनों में हुई बारिश से बनी नमीं के कारण वे बार बार फिसल जा रहे थे. दोनों भाई चुपचाप चले जा रहे थे. कुछ और दूर चलने पर उनका सामना महीन, और लगभग अदृश्य बूंदों वाली बारिश से हुआ, लेकिन बूंदा बांदी जल्द ही रुक भी गई. तब तक अंधेरा बिखरने लगा था, जब वे एक दूरी से ही गुफाओं को देख सकते थे. पहाड़ अभी दिख रहा था, और एक ऐसे केंचुए की तरह पड़ा था जिसे कि लोग\n‘सेर्रो दे लोस ओखोस’ (आंखों के पहाड़) - के नाम से जानते हैं.\nउधर चलकर देखें क्या, वो है कि नहीं? क्या कहते हो? - जॉन ने पूछा.\nकोई मतलब नहीं वहां जाने का. मुझे यकीन है कि वो झरने से आगे बढ़ चुका है. चूंकि यह राह हमेशा चलती रहती है, इसलिए उसे पता होगा कि यहां उसे कोई भी देख सकता है.\nतो फिर क्या करोगे? - जॉन बोला.\nऔर महज एक ही लमहे बाद फिर से पूछा :\nऔर अगर उस शख्स ने हमसे झूठ बोला हो तो?\nउसी ने, जिसने हमे बताया कि उसे उसने देखा है.\nलेयांद्रो? नहीं, ऐसा तो नहीं लगा कि उसने मुझसे झूठ बोला हो. उसने तो कहा कि वह झरने के आस पास ही छुपा है, पक्के तौर पर वहीं कहीं. तुम देख लेना.\nरात की पहली पहर के चढ़ आने तक वे बढ़ते रहे. एक गहन कालिमा की चादर ने उन्हें घेर लिया, अंधेरे में, जहां पेड़ पौधों तक को नहीं देखा जा सकता था, ऐसे धुर निर्जन में दूर दूर तक सिर्फ एकांत दिखाई दे रहा था. उन दोनों के सिवाय, एक मात्र भौतिक उपस्थिति के साथ, एकांत. घोड़े पर सवार रहते हुए, जॉन अपनी गर्दन पर झुका हुआ उसके संभावित पदचिह्न खोजने की जुगत करता रहा. जब तक उसे पता चले कि वे उस चोटी पर पहुंच चुके हैं, एक समतल सा भूखंड आ गया. डेविड ने कहा कि अब उन्हें पैदल ही चलना चाहिए. वे घोड़ों से उतर गए, और उन्हें एक चट्टान से बांध दिए. बड़ा भाई अपने घोड़े की गर्दन पर थपकियां देने लगा, पीठ भी थपकाई और उसके कान में कुछ फुसफुसाया.\nकाश कि तुम्हें कल बर्फ न झेलनी पड़े.\nक्या अब हम नीचे उतरेंगे? - जॉन का प्रश्न था.\nहां - डेविड का उत्तर - ठंड नहीं लग रही तुम्हें? दर्रे में ठहरकर अगले दिन का इंतजार करना ही बेहतर होगा. वहीं आराम भी करेंगे. तुम्हें अंधेरे में नीचे उतरने से डर तो नहीं लग रहा?\nनहीं. उतरते हैं, अगर तुम चाहो.\nतत्क्षण से ही वे आराम की मुद्रा में आ गए. डेविड आगे आगे चलता रहा, एक छोटा सा लालटेन और रौशनी की लकीर को थामे हुए, जो उसके और जॉन की टांगों के बीच झूल रहे थे, एक निमिष भर के लिए एक वृत्ताकार अंधेरे ने उनके दरम्यान जगह ली, जिसे कि छोटे भाई द्वारा कुचल दिया जाना था. बस उतना ही वक्त बीता था, कि जॉन की सांसें गहरी चलने लगीं थीं और ढलान की रूखी चट्टानों ने उसकी बांह को खंरोंचों से भर दिया था. उसे सामने सिर्फ रौशनी का चकत्ता दिखा, लेकिन तुरंत ही उसने भाई के सांसों की आवाज भी महसूस की और उसके आने की आहट सुना : रास्ता फिसलन और ढलान का था, इसलिए काफी सावधानी से बढ़ना चाहिए था, ऊंचाई और गड्ढों की टोह लेते हुए. जैसा कि डेविड कर रहा था, हरेक कदम पर जमीन की थाह लेते हुए, पकड़कर आगे बढ़ सकने वाला कोई मुकम्मल सहारा खोज चलता रहा, फिर भी कई बार गिरते गिरते बचा था. जब तक वे दर्रे तक पहुंचते, जॉन को लगने लगा था कि आराम करने का वक्त जरूरत से कई घंटे बाद आया है. वह पूरी तरह से थक चुका था और, तभी, उसने पास ही कहीं झरने की आवाज सुनी. यह एक बड़ी और भव्य, पानी की चादर थी जो एक उंचाई से लगातार बरसती रहती थी, एक झील के उपर, जिसके पानी से एक दूसरी नहर का पेट भरता था, बादलों के गर्जन की तरह गूंजती हुई. झील के चारो तरफ काई और दूसरी वनस्पतियां पूरे साल हरी रहती थीं और लगभग बीस किलोमीटर की चौहद्दी के बीच यह इकलौता हरा भरा भूखंड था.\nहम यहां आराम कर सकते हैं - डेविड बोला.\nवे एक दूसरे के पास बैठ गए. रात बर्फ की मानिंद ठंडी थी, हवा नम थी, आकाश मेघाच्छादित. जॉन ने एक सिगरेट सुलगाई. था तो वह थका हुआ, लेकिन फिर भी उसे नींद नहीं आ रही थी. उसने भाई का ढीला पड़कर उबासी लेना महसूस किया, कुछ ही देर में उसने हिलना डुलना बंद कर दिया, उसकी सांसें ज्यादा व्यवस्थित क्रम में चलने लगीं, थोड़ी थोड़ी देर पर सुरसुरी की आवाज करती हुईं. अब सोने की बारी जॉन की थी, सो वह ऐसी कोशिश भी करने लगा. चट्टान के उपर अपनी देह को बिछाकर वह दिमाग को हलचलों से खाली करने की चाहत किया, लेकिन ऐसा हो न सका. उसने दूसरी सिगरेट भी सुलगा ली. तीन महीने पहले जब वह देहात के, अपने अहाते वाले घर पहुंचा था, तब तक उसे अपने भाइयों से मिले दो वर्ष बीत चुके थे. डेविड तो फिर भी वैसे का वैसा था, जिसके लिए नफरत और प्यार करने की चीजें बपचन की ही तरह पहले से तय थीं, लेकिन लेओनोर बदल चुकी थी, बच्ची तो वह बिलकुल ही नहीं रह गई थी, जो सजा भुगत रहे रेड इंडियंस पर पत्थर फेंकने के लिए खिड़की से झांकती रहती थी, बल्कि तब तक वह एक लंबी काया वाली युवती बन चुकी थी, एक स्त्री की सारी भंगिमाओं से लैश, और उसकी खूबसूरती भी उसके चारो ओर उसके सीधेपन की तरह लिपटी रहती थी. एक हिंसक खूबसूरती. उसकी आंखें किसी मशाल की तरह जलती रहती थीं. बहन को याद करते हुए हर बार ही जॉन के खयालों में वह शक्श आ जा रहा था जिसे कि वे तलाश रहे थे, ऐसे में वह एक उनींदापन महसूस करने लगता, जो उसकी आंखों से धब्बे की तरह सटती जाती थी, पेट में एक खाली जगह भर आती थी, जैसे आग से भरा कोई रास्ता.\nउस दिन की भोर में, जब उसने कामिलो को घर के अहाते और अस्तबल को विलगाने वाले मैदान के बीच घोड़ों को तैयार करने के लिए गुजरते देखा, तो वह हड़बडी में उठी हुई थी.\nचुपचाप निकल लेते हैं - डेविड ने कहा था - बच्ची न जागे तो ही ठीक होगा.\nपहाडी के एक खास हिस्से की चोटी से गुजरते हुए, या फिर पैदल चलकर एक तरफ के बोए खेतों, और कुछ ही दूर जाकर खतम हो जाने वाली घर के पास की सडक से उतरते हुए, वह एक अजीब सी वेदना से भरा रहा. इसी क्र्म में उसने अपने उपर झुंड के झुंड उमड़ते मच्छरों का एहसास भी नहीं रहा, जो उस शहरी आदमी की चमड़ी के हरेक खुले हिस्से को यथा संभव निचोड़े जा रहे थे. आगे, चढ़ाई शुरू करने के साथ साथ उसका विषाद जाता रहा. वह कहीं से भी एक अच्छा घुड़सवार नहीं था, और सामने थीं चट्टानों की खतरनाक ढलानें, किसी डरावने प्रलोभन की तरह दिखते, पतले सांप सरीखे रास्ते, दूसरे किनारों पर बिलकुल खुले हुए. वह भरसक चौकन्ना रहा, घुड़सवारी के दौरान हरेक डग में सतर्क, अपने आत्मविश्वास को सहेजते, बिलकुल पास पास आ जाते चक्करदार रस्तों पर एकाग्र रहते हुए.\nवो देखो! - जॉन ने लड़खडाती आवाज में कहा.\nतुमने तो मुझे डरा ही दिया - बोला - मुझे लगा तुम सो रहे थे.\nचुप रहो और वो देखो.\nवहां, उस तरफ.\nपहाड़ी की दूसरी ओर, जहां से झरने का शोर उठ रहा था, एक टिमटिमाती सी रोशनी दिख रही थी.\nवहां कोई अलाव है - डेविड बोला - यकीनन, ये वही है. चलो.\nक्या सुबह होने तक इंतजार कर लिया जाय? - जॉन फुसफुसाया, अपने सूखे और जलते कंठ की मदद से, जो मानो जल रहा था - अगर वह भागना शुरू कर देगा तो हम उसे इस अंधेरे की धुंध में कभी नहीं पकड़ पाएंगे.\nपानी के शोर के आगे उसे हमारी आहट नहीं सुनाई देगी - डेविड ने विश्वास के साथ जवाब दिया, अपने भाई को हाथ की टेक से उठाते हुए. - चलो.\nडेविड, ढेर सारे इत्मीनान के साथ, कूद पड़ने के लिए तत्पर देह के साथ झुका हुआ, पहाड़ी से चिपककर सरकता रहा. जॉन भी अपनी तरफ से बढ़ता रहा, लड़खड़ता, लेकिन आंखें उस रौशनी पर एकाग्र जिसकी लौ कभी मद्धम तो कभी तेज हो रही थी, मानों कोई उसे पंखे से हवा कर रहा हो. करीबी बढ़ते जाने के साथ अलाव की रौशनी उन्हें तुरंत तुरंत चट्टानों के उतार चढ़ाव, रूखे पत्थरों, झुरमुटों और झील के किनारे की पहचान करने में मदद करने लगी, लेकिन आगे बढ़ना फिर भी मुश्किल था. जॉन का विश्वास अब तक दृढ़ हो चुका था कि वो जिसे खोज रहे हैं, वह बेशक वहीं है, उन्हीं सारी छायाओं के बीच कहीं छुपा हुआ, रौशनी के ठीक पास कहीं.\nवो रहा - डेविड बोला - दिखा?\nअलाव अपनी नाजुक फुसफुसाहट के बीच उस अंधेरी और धुंधली आकृति को रौशन कर रहा था, जो थोड़ी गर्मी की ख्वाहिश के साथ अलाव के पास था.\nक्या करें? - जॉन ने रुकते हुए पूछा.\nलेकिन डेविड तब तक उसके पास से नदारद था, वह क्षण भर में ही उसके दिखे चेहरे की तरफ दौड़ गया था. जॉन ने अपनी आंखें मूंद लीं, उसने पालथी मारे बैठे रेड इंडियन का खयाल किया, आगे की लपटों की ओर बढ़े उसके लंबे हाथ, अलाव की तिनगियों से परेशान, आंख की पलकें : अचानक कुछ नीचे की ओर धमका, जब तक कि दो बलिष्ट भुजाओं ने उसकी गर्दन को जकड़ नहीं लिया, उसे यही लगा होगा कि कोई जानवर है. अंधेरे की छायाओं के बीच से हुए उस अप्रत्याशित हमले के वक्त वह, बेशक, घनघोर आतंक से भर गया होगा, निश्चय ही वह अपना बचाव कर पाने में असफल था, हद से हद वह एक घोघे की तरह अपनी देह की खोल में और भी ज्यादा सिकुड़ सकता था ताकि चोट का असर कुछ कम हो, और अपनी आंखें बड़ी से बड़ी परिधि में खोल सकता था, झुटपुटे के बीच से आक्रमणकारी को पहचान पाने की कोशिश करते हुए. आगे, उसने एक जानी पहचानी आवाज सुनी, ‘ तुमने ये क्या किया, सूअर?’ ‘कुत्ते, क्या कर दिया तूने?’ जॉन ने डेविड की आवाज सुनी और देखा कि वह लात और जूतों से वार किए जा रहा है, कई बार तो उसके जूते की नोक रेड इंडियन की बजाय चट्टानों पर लग जा रही थी. यह उसे और भी ज्यादा गुस्सा दिलाता रहा होगा. जब तक जॉन वहां पहुंचता, पहले तो महज एक गुर्राहट ही सुनाई दे रही थी, मानो रेड इंडियन गरारे कर रहा हो, लेकिन बाद में डेविड की शख्त आवाजें भी आने लगीं, धमकियां और गाली और अपमान से भरे शब्द. जॉन ने झट से अपने दाएं हाथ में रिवाल्वर ले लिया, उसकी उंगलियां धीरे धीरे रिवाल्वर के घोड़े पर दबने लगीं. अचंभे के बीच उसने सोचा कि अगर उसने यों ही गोली चलाई, तो वह भाई को भी लग सकती है, लेकिन हथियार को छोडा नही, दूसरी तरफ, जब तक कि वह अलाव की तरफ बढ़ता, उसे एक गहन सन्नाटा मिला.\nबहुत हुआ डेविड! - वह चिल्लाया – उसे गोली से मारो. उसकी देह से मत उलझो?\nकोई जवाब नहीं आया. अब जॉन को वे दिखाई भी नही दे रहे थे, भाई और रेड इंडियन एक दूसरे से गुत्थमगुत्था होकर रौशनी के घेरे से बाहर निकल गए थे. जॉन उन्हें देख तो नहीं, लेकिन सुन जरूर रहा था, आघात की रूखी आवाजें, और चीत्कार और हांफना.\nडेविड – भाग जाओ वहां से - मैं गोली चलाने जा रहा हूं.\nहड़बड़ी और बेचैनी के बीच, महज एक ही क्षण बाद उसने फिर से दुहराया\nडेविड भाग वहां से. यकीनन मैं गोली चलाने वाला हूं. फिर से कोई जवाब नहीं आया.\nपहली गोली चला देने के बाद, जॉन कुछ देर के लिए हैरत के साथ खड़ा रहा, लेकिन फिर वह बिना निशाना साधे फायर करने लगा, तब तक, जब तक कि उसे कारतूस के डिब्बे को ठोंकने से उपजा धात्विक कंपन न महसूस न होने लगा. वह बिना हिले डुले खड़ा रहा, यह भी ध्यान नहीं दिया कि रिवाल्वर उसके हाथों से छूटकर उसके पैर पर गिर गया. झरने की आवाज जैसे कहीं गुम हो गई थी, उसकी पूरी देह में एक झन्नाहट गुजरने लगी थी, त्वचा पसीने से नहा गई थी, सांसें बमुश्किल चल रही थीं. जल्द ही वह चिल्लाया\nमैं यहां हूं, जानवर कहीं के! - दूसरी तरफ से आवाज आई, डर और गुस्से की मिलीजुली आवाज.\nतुम्हें होश है कि नहीं? तुम मुझे भी गोली मार देने वाले थे? पागल हो गए हो तुम?\nजॉन तेजी से मुड़ा, अपनी फैली भुजाओं में भाई को भर लिया, समझ से परे की कोई बात बड़बड़ाने लगा, विलाप करने लगा और जैसे डेविड की किसी भी बात को न सुन रहा हो, जो कि उसे धीरज रखने को कहता जा रहा था. इस तरह से हुई चूक को बार बार कहते हुए जॉन ने कुछ ज्यादा ही समय ले लिया, सुबकते हुए. जब वह थोड़ा संयत हुआ, तो उसे रेड इंडियन की याद आई.\nऔर वो, डेविड?\nवो? - डेविड अपना धैर्य वापस लाते हुए, दृढ़ शब्दों में बोला - तुम्हें क्या लगता है, कैसी होगी उसकी हालत?\nअलाव जलता ही जा रहा था, लेकिन बेहद कमजोर लौ के साथ. जॉन ने अलाव से सबसे बड़े लट्ठे को उठाया और उसकी रौशनी में रेड इंडियन को खोजने लगा. उसने जैसे ही रेड इंडियन को देखा, कुछ देर के लिए उसकी आंखें फटी ही रह गईं, लट्ठा हाथ से गिरा और बुझ गया.\nतुमने देखा था, डेविड?\nहैं, मैंने देख लिया था. अब चलते हैं यहां से.\nजॉन एकदम से सख्त हो गया था, कुछ भी नहीं सुनते हुए, और जैसे सब कुछ सपने में देखते हुए, कि जैसे डेविड उसे खींचते हुए पहाड़ी पर चला जा रहा था.\nऊपर चढ़ने में उन्हें काफी वक्त लगा. डेविड अपने एक हाथ में लालटेन थामे था, और दूसरे से जॉन को सहारा दे रहा था. जॉन, जो एक चिथड़े की तरह दिख रहा था - जो मजबूत चट्टानों के बीच से सरकता चुपचाप समतल जमीन तक चला जाने वाला था, बिना किसी प्रतिरोध के.\nथके हुए से दोनो, अचानक एक चोटी से फिसलकर नीचे आ गिरे. जॉन ने हाथों के बीच अपना घायल सिर थाम लिया था, ढेर सारी खरोंचों के साथ, स्थिर सा, खुले मुह से गहरी गहरी सांसें लेता हुआ. जब तक कि उसकी चेतना लौटे, डेविड लालटेन की रौशनी में उसे नीहार रहा था.\nचोट आ गई है न? - डेविड बोला - मैं अभी पट्टी करता हूं.\nअपनी रूमाल को दो हिस्सों में फाड़कर दोनों हिस्सों को जॉन के दोनों घुटनों पर बांध दिया, जो पैंट के फटे हिस्से से बाहर झांक रहे थे, खून से नहाए हुए.\nफिलहाल के लिए इतना ही, ताकि हमारे वापस लौटने तक घाव कहीं बढ़ न जाए. तुम्हें पहाड़ पर चढ़ने का बिलकुल भी तजुर्बा नहीं है. लौटने के बाद लेओनोर तुम्हारे घाव की देख रेख करेगी.\nघोड़े कांप रहे थे और उनके नथुने नीली झाग से सने पड़े थे. डेविड अपने हाथों से उन्हें साफ किया, उनके पुट्ठों और रानों को थपथपाया, उनके कानों के पास जा प्यार से फुसफुसाया : चलो, उठो अभी दूर हो जाएगी ठंड, गर्मियों में चलते हैं.\nचढ़ाई के दौरान ही सुबह हुई. पहाड़ियों के बीच एक झीनी उजास छा गई. क्षितिज पर एक सफेद रंग की रोगन चढ़ने लगी, लेकिन गर्त और खाइयां फिर भी अंधेरे से भरी थीं. आगे बढने से पहले, डेविड ने बोतल से पानी की एक लंबी घूंट चढ़ाई और उसे जॉन की तरफ बढ़ा दिया, जिसकी कि पीने की इच्छा नहीं थी. सुबह के समूचे वक्त में वे विपक्षियों के इलाके की एक राह से गुजरते रहे, घोड़ों को उनकी मनचाही रफ्तार से चलने की आजादी दिए हुए. दोपहर के आस पास वे रुके और कॉफी बनाई. डेविड थोड़ा सा पनीर बाकले के साथ खाया, जो कामिलो ने उसके थैले में रख छोड़ा था. जब शाम हुई, तो उन्होंने दो लकड़ियां लेकर एक क्रॉस बनाया. और उससे एक पताका लटका दिया, जिस पर लिखा था, सुबह. घोड़े हिनहिनाते रहे : घर की सीमा का पहचान कराने वाले चिह्न देखकर, शायद.\nचलें - डेविड बोला. वक़्त कब का हो चुका. मैं तो थक कर चूर हो गया हूं. और तुम्हारे घुटने कैसे हैं?\nजॉन ने उत्तर नहीं दिया.\nदुख रहे हैं? - डेविड ने फिर से पूछा.\nकल से मैं लीमा छोड़ दूंगा - जॉन बोला.\nक्या छोड़ दोगे?\nवापस देहात के इस घर् पर नहीं आउंगा. मैं पहाड़ों से तंग आ चुका हूं. अब से हमेशा शहर में ही रहूंगा. देहात के बारे में मुझे अब कुछ भी नहीं जानना.\nजॉन ने सामने देखा, डेविड यूं आंखें चुरा रहा था जैसे कुछ खोजने की कोशिश कर रहा हो.\nनहीं, - जॉन बोला - हमें अभी यह सब साफ करना होगा.\nअच्छा - डेविड ने आवाज में नर्मी लाते हुए कहा - हुआ क्या तुम्हें?\nजॉन वापस अपने भाई की तरफ आया, उदास चेहरे लेकिन भारी आवाज के साथ.\nक्या हुआ मुझे? तुम्हें पता है कि तुम क्या पूछ रहे हो? भूल गए झरने के पास के उस शख्स को? अगर मैं इस अहाते वाले घर् में रहूं, तो मुझे यह भूल जाना होगा कि यह यहां पर हर रोज घटने वाली एक घटना नहीं है.\nथोड़ा रुककर फिर से कुछ जोड़ना चाहा, “जैसे तुम”, लेकिन चुप रह गया.\nवह एक संक्रमित हो गया कुत्ता था - डेविड बोला . तुम्हारा शक सिर्फ एक बकवास है. शायद तुम भूल रहे हो कि तुम्हारे भाई ने तुम्हारे लिए क्या क्या किया है?\nजॉन का घोड़ा ठीक उसी वक्त रुक गया और झुकने और पिछले पैरों पर खड़ा होने लगा.\nअब यह मेरे काबू से बाहर होने वाला है - जॉन बोला.\nलगाम ढीली करो. उसका गला कस रहा है.\nजॉन ने लगाम छोड़ी और घोड़ा ठीक हो गया.\nतुमने मेरा जवाब नहीं दिया. - डेविड बोला. - तुम भूल गए क्या कि हम उसकी तलाश करने क्यों गए थे?\nनहीं - जॉन का जवाब - मैं भूला नहीं हूं.\nदो घंटे बाद वे कामिलो की झोपड़ी तक पहुंचे, जो थोड़ी उंचाई पर बनी थी, फाॅर्म हाउस और अस्तबल के बीच. इससे पहले कि दोनो भाई दरवाजे पर पहुंचकर खड़े हों, वह खुला और चौखटे पर कामिलो नमूदार हुआ. बांहों पर पड़ती झोपड़ी के खर पतवारों की छाया और थोड़े झुके सिर के साथ वह उनकी ओर बढ़ा और दोनों घोड़ों के बीच पहुंचकर, रुकते हुए उनकी लगामें पकड़ लिया.\nसब ठीक ठाक? डेविड ने पूछा.\nकामिलो ने नहीं के अंदाज में मुंडी घुमा दी.\nक्या हो गया लेओनोर को? जॉन बीच में बोल पड़ा.\nअपनी लड़खड़ाती जुबान में कामिलो बताने लगा कि लेओनोर ने अपने कमरे की खिड़की से, एकदम भोर के वक्त अपने भाइयों को देख लिया था, और जबकि वे घर से थोडी दूरी पर ही रहे होंगे, उसने उन्हें खुले मैदानों में बूटों और चढ़ाई वाली पतलूनों में देख लिया था, अपने घोड़े तैयार किए जाने का आदेश देते हुए. कामिलो, डेविड के निर्देश के मुताबिक, लेओनोर की इस बात को मानने से इनकार कर दिया. फिर वो खुद ही एक जिद के साथ अस्तबल में घुसी, किसी पुरुष की तरह अपने हाथों से कोंचकर घोड़े को उठाई, और कंबल और दूसरे सामान, अस्तबल के सबसे छोटे और अपने प्यारे घोड़े कोलोरादो पर रख दिया.\nजब वह घोड़े पर सवार होने की तैयारी कर रही थी, तो घर के नौकर और खुद कामिलो उसे पकड़ लिए . काफी वक्त तक वे उस बच्ची की मार और गालियां सहते रहे, जो, इसलिए दी जा रही थीं कि लेओनोर को अपने भाईयों के पीछे पीछे उनकी ओर जाने दिया जाय.\nओह! उसे इसका बदला चुकाना ही होगा - डेविड बोला - यह कमीनी खासिंता थी, मुझे पक्का पता है.\nहमें उस रात लेआंद्रो से बात करते उसने सुन लिया था, जब वह मेज ठीक कर रहा थी. वो तो गई.\nलेओनोर काफी हिंसक हो गई थी - कामिलो जारी रहा - नौकर चाकरों को गालियां देने और उन्हें नोचकर घायल कर देने के बाद वह जोर जोर से चिग्घाड़ने लगी और वापस घर में आ गई.\nलेओनोर को एक शब्द भी पता नहीं चलना चाहिए - जॉन बोला.\nहां, एक शब्द भी नहीं - डेविड सहमत हुआ.\nकुत्तों का भूंकना सुन लेओनोर जान गयी कि वे आ गये हैं. वह अर्धनिद्रा में थी जब एक तेज गुर्राहट रात को चीरती हुई उसकी खिड़की के नीचे से गुजरी, भाप की मनिंद. यह हांफता हुआ जानवर स्पोकी था, जिसने अपनी गुर्राहट के सनका देने वाले से उनके आने की बात की पुष्टि कर दी थी. बाद में उसने घोड़े की हल्के से पड़ रही टापें सुनीं और, छोटी, गर्भवती कुतिया दोमितिला की दहाडें भी. कुत्तों का आक्रोश धीरे धीरे कम हुआ, उनका भूँकना धीरे धीरे हाँफने तक में सिमट गया, जब उन्हें हमेशा की ही तरह इस बार भी डेविड ही मिल गया. लेओनोर ने एक झरोखे से, भाइयों को घर के पास आते देखा और मुख्य द्वार के खुलने और बंद होने की आवाजें सुनीं. वो उनके सीढियों से चढने और अपने कमरे में आने का इंतजार करती रही. दरवाजा खुलते ही जॉन ने लेओनोर को छूने के लिये हाथ बढा दिया.\nहैलो मेरी बच्ची - डेविड बोला.\nलेओनोर ने खुद को आगे बढ़ाकर छोड़ दिया ताकि वे उसे गले लगा सकें, और उन्हें चूमने का काम नहीं की. जॉन ने लैंप जलाकर रौशनी कर दी.\nमुझे क्यों नहीं बताया? तुम दोनों को मुझे जरूर बताना चाहिए था. बाद में तो मैं खुद ही आ जाती, लेकिन कामिलो मुझे ऐसा करने नहीं दिया. तुम्हें उसे सजा देनी ही होगी, डेविड, अगर तुम देखते जैसे उसने मुझे पकड़ रखा था, तो तुम्हें वह मेरा घोर अपमान और मुझ पर की जा रही क्रूरता लगती. मैं उससे मिन्नतें करती रही कि मुझे जाने दे, और उसने एक न सुनी.\nलेओनोर बोल तो ज्यादा ताकत के साथ रही थी, लेकिन उसकी आवाज बार बार टूट जाती थी. उसके बाल मुड़े हुए और अस्त व्यस्त थे और पैर नंगे. डेविड और जॉन उसे शांत करने की कोशिश कर रहे थे, वे उसके बालों को सहला रहे थे, उस पर मुसकान छोड़ रहे थे और उसे ‘बच्ची’, ‘मेरी प्यारी बच्ची’ कहे जा रहे थे.\nहम तुम्हें परेशान नहीं करना चाहते थे - डेविड बोला - और हमने निकलने का फैसला एकदम से ले लिया. तब तक तुम सोई हुई थी.\nहुआ क्या? लेओनोर ने पूछा.\nजॉन ने बिस्तरे से एक कंबल उठाया और अपनी बहन को उसमें लपेट दिया. लेओनोर तब तक चुप हो गई थी. वह थक चुकी थी, उसका मुंह अधखुला रह गया था लेकिन निगाहों में फिर भी कोई आतुरता थी.\nकुछ नहीं - डेविड बोला - कहीं कुछ भी नहीं हुआ. वह हमे मिला ही नहीं.\nलेओनोर के चेहरे से तनाव दूर हुआ, उसके होठों पर एक राहत का भाव उभर आया.\nलेकिन कभी न कभी तो मिलेगा ही - डेविड बोला. ऐसी भंगिमा के साथ, जिसमें लेओनोर को उठ जाने का निर्देश भी झलक रहा हो. वह पीछे की ओर मुड़ गया.\nएक सेकेड - लेओनोर बोली - अभी जाओ नहीं.\nजॉन तब तक हिला भी नहीं था.\nहां? - डेविड बोला - क्या हुआ, मेरी गुडिया?\nअब उसे ज्यादा खोजने की जरूरत नहीं है.\nतुम उसकी फिक्र मत करो - डेविड बोला - और यह सब भूल जाओ. यह पुरुषों का मामला है. सब हम पर छोड़ दो.\nलेओनोर की रुलाई फिर से फूट पड़ी, इस दफा कुछ ज्यादा ही तेज. वो अपने हाथों को माथे पर रख ली थी, पूरे जिस्म में जैसे विद्युत का प्रवाह होने लगा था, और उसकी चीखें कुत्तों के लिए एक नए ही तरीके से अलार्म बन गईं, जो दो पैरों पर खड़े होकर खिड़की की तरफ मुह करके भौंकना शुरू कर दिए. छोटा भाई फिर भी बिना हिले डुले चुपचाप खड़ा रहा.\nठीक है - डेविड बोला - तुम रोना बंद करो और हम उसे खोजना.\nझूठ, तुम उसे मार डालोगे. मैं जानती हूं तुम्हें.\nनहीं मारूंगा मैं उसे - डेविड बोला - अगर तुम्हें लगता है कि उस कमीने को सजा नहीं मिलनी चाहिए...\nउसने मेरे साथ कुछ भी नहीं किया - लेओनोर एक झटके में बोल गई, अपने होटों को चबाते हुए - सब झूठ था.\nमैं इसे नहीं मान सकती कि वह हर तरीके से मेरा पीछा करता था - लेओनोर बुदबुदाई - सारे दिन मेरे पीछे एक साये की तरह लगा रहता था.\nगुनहगार दरअसल मैं हूं - दुख भरी आवाज में, डेविड बोला - एक औरत का खुले मैदानों में अकेले फिरना खतरनाक होता. मैंने उसे हुक्म दिया था कि तुम्हारा खयाल रखे. मुझे एक रेड इंडियन पर ऐतबार नहीं करना चाहिए था. सब एक जैसे हैं.\nउसने मेरे साथ ऐसा कुछ भी नहीं किया, डेविड - लेओनोर थोड़ी संयत हुई. - मुझ पर यकीन करो, मैं बिलकुल सच कह रही हूं. कामिलो से पूछ लो, कहीं कुछ भी नहीं हुआ था. हां, इतना तक जरूर हुआ... मै सिर्फ खुद को उसकी निगरानी से मुक्त करना चाहती थी, इसलिए वह पूरी कहानी मैंने खुद ही गढ़ी थी. कामिलो को सब पता है, पूछ लो उससे.\nलेओनोर ने अपनी हथेली के पिछले हिस्से से गालों को पोछ लिया. उसने कंबल उठाया और अपने कंधों पर डाल लिया. लगा जैसे अभी अभी वह किसी दुःस्वप्न से बाहर आई है.\nहम इस पर कल बात करेंगे - डेविड बोला - अभी हम थके हुए हैं. सोना जरूरी है.\nनहीं - जॉन बीच में आ धमका.\nलेओनोर ने उसे अपने काफी करीब पाया, वह तब तक भूल चुकी थी कि डेविड के साथ जॉन भी था. उसका चेहरा सोच की लकीरों से भर गया, उसकी नाक का निचला हिस्सा नम हो गया, स्पोकी के टपकते थूथन की तरह.\nक्या तुम फिर से दुहराओगी, जो तुमने अभी अभी कहा? . एक अजीब तरह की भंगिमा के साथ जॉन बोला - फिर से बताओ कि कैसे तुमने हम सबसे झूठ बोला.\nजॉन - डेविड बोला - मुझे लगता है तुम उस पर यकीन नहीं कर पाओगे. अभी वह हमें झांसा देना चाहती है.\nमैंने सच कहा था - लेओनोर गिड़गिड़ती हुई सी बोली, एक के बाद एक दोनों भाइयों की तरफ देखती हुई. - उस दिन मैंने उसे खुद को अकेला छोड़ देने का हुक्म दिया, लेकिन उसने इसे नही माना. मैं नदी तक गई और वह मेरे पीछे पीछे आता रहा. और मैं सुकून से नहा भी नहीं पाई. वह बुत की तरह खड़ा मुझे घूरता रहा, किसी जानवर की सी निगाहों से, इसलिए मैं वापस आई और यही बात बता दी.\nरुको, जॉन - डेविड बोला - कहां चले? रूको?\nजॉन मुड़कर दरवाजे तक पहुंच चुका था, जब डेविड ने उसे रोका, वह भड़क गया और एक मुहफट की तरह अपमानित करने के लहजे में बोलने लगा - उसने बहन को वेश्या और भाई को सूअर और निर्दयी जैसे शब्दों से नवाजा, डेविड, जो उसका रास्ता रोकने की कोशिश कर रहा था, को एक जोर का धक्का दिया और घर से कूदते फांदते बाहर निकल आया, कई तरह की चोटों के निशान छोड़ता हुआ. लेओनोर और डेविड खिड़की से, उसका पागलो की तरह चिल्लाते हुए घर से बाहर के मैदान से गुजरना देखते रहे, वह अस्तबल में घुसा और थोड़े ही समय बाद कोलोरादो की पीठ पर सवार होकर निकल आया.\nकोलोरादो, लेओनोर का चतुर घोड़ा, चुपचाप चलता रहा, अपनी लगाम थामे अनभ्यस्थ कलाइयों के निर्देश के मुताबिक : शिष्टता के साथ मुड़ते, रास्ते बदलते और पूंछ के भूरे अयालों को पंखे की तरह हिलाते हुए, पहाड़ों के बीच के संकरे रास्तों की कगारों तक पहुंचते हुए, शहर तक. लेकिन शहर पहुंचते ही वह बागी हो गया. पुट्ठे पर चोट करते ही वह सीधा खड़ा होकर हिनहिनाने लगा, वह किसी नर्तकी की तरह एक पूरा चक्कर घूम गया और वापस अपने मैदानों की तरफ आ गया, तेज रफ्तार में भागते हुए.\nवह उसे उछालकर फेंक देगा . लेओनोर बोली.\nनहीं, तुम आराम से रहो. वो वैसे ही रहेगा.\nबहुत सारे रेड इंडियन्स अस्तबल के दरवाजे तक निकल आए थे और छोटे भाई को हैरत से घूरे जा रहे थे, जो घोड़े पर सख्ती से सवार था, बार बार उसकी बगलो में एड़ लगा देता था और उसके माथे पर कलाई से चोट कर दे रहा था. चोट के असर में आकर कोलोरादो कभी इधर भागता था, तो कभी उधर, सनकी सा होकर, वह चक्कर पर चक्कर लगाता रहा, संकरे से संकरे रास्तो पर भी, और घुड़सवारी कर रहा जॉन उसकी पीठ पर बैठा सिपाही भर लग रहा था. लेओनोर और डेविड, उन दोनों का दिख जाना, फिर थोड़ी ही देर में गायब हो जाना देखते रहे, आराम से, जैसे ऐसी घरेलू चीजों के आदी हों, और लगातार चुप रहे, मूर्तिकी तरह खड़े. अचानक, कोलोरादो ने जैसे आत्म समर्पण कर दिया : अपने दुर्बल माथे को धरती तक झुलाते हुए, जैसे अपने किए पर शर्मशार होकर वह खुद ही शांत हो गया हो, गहरी गहरी सांसें -भरते हुए. तब उन्हें लगा कि वह लौट आया है - जॉन घोड़े को चलाते हुए घर तक ले आया और दरवाजे के ठीक सामने रुका, लेकिन उतरा नहीं. जैसे उसे फिर से कुछ याद आ गया हो, वह पीछे मुड़ गया, दुलकी चाल में सीधे उस संरचना की ओर बढ़ने लगा जिसका नाम “ला मुग्रे” था. वहां, वह एक छलांग लगाकर उतर गया. दरवाजा बंद था और जॉन ने ताले को अपने जूते की नोक से सम्मानित किया. फिर, नीचे मौजूद इंडियंस को चिल्लाकर बोला, कि वे सारे बाहर आ जाएं, कि उन सबकी सजा पूरी हो गई है. उसके बाद जॉन वापस घर की तरफ आया, धीरे धीरे टहलते हुए. दरवाजे पर डेविड उसका इंतजार कर रहा था. जॉन शांत दिख रहा था . वह पसीने से नहाया हुआ था और उसकी आंखें स्वाभिमान से जल रही थीं. डेविड उसके करीब आया, उसे कंधे से पकड़कर भीतर ले गया.\nचलते हैं यहाँ से - उसने कहा - बस थोड़ा वक्त और लगेगा, कि जितने में लेओनोर तुम्हारे घुटने ठीक कर दे.\nश्रीकांत से संपर्क : 9873964044 : shrikant.gkp@gmail.com\nPosted by चन्दन at 10:58 PM7comments:\nLabels: अनुवाद, कहानी, मारियो वार्गास योसा, श्रीकांत\nओरहान वेली की सात कवितायेँ\nनये जमाने के अनुवादकों में सर्वाधिक याद नाम अशोक पाण्डेय का है, कारण कि उनके अनुवाद हमने पढ़े बहुत हैं. येहुदा आमिखाई की कवितायें, फर्नादो पैसोआ की कवितायें, लॉरा एस्कीवेल का शानदार उपन्यास “लाईक वॉटर फॉर चॉकलेट’’ का अनुवाद (जैसे चॉकलेट के लिये पानी) आदि कुछ ऐसी रचनायें हैं जो तुरंतो एक्सप्रेस की तरह अभी याद आ रही हैं. फिर उनके ब्लॉग कबाड़खाना(नाम से ठीक उलट काम वाला ब्लॉग) पर कविताओं के अनुवाद का जो दौर शुरु हुआ, उसने हम नये लोगों को कई कई स्तरों पर चैतन्य किया. पर अशोक जी को थोड़ी जलन होगी कि यह पोस्ट हम सिद्धेश्वर सिन्ह को समर्पित कर रहें हैं. कबाड़खाना और फिर कर्मनाशा के माध्यम से सिद्धेश्वर जी ने विश्व कविता के मानीखेज हिस्से से हमारा परिचय कराया, जिनमें निज़ार कब्बानी जैसा महाकवि भी शामिल है. सिद्धेश्वर जी लगातार अनुवाद कर रहे हैं. कल उनके द्वारा अनुदित तुर्की कवि ओरहान वेली की कवितायें क्रमश: इन्ही दोनों ब्लॉग पर पढ़ी. मित्र मनोज पटेल ने, उनसे प्रेरित होते हुए कल ही कल में ओरहान वेली की सात चुस्त दुरुस्त कविताओं के अनुवाद कर डाले, जो यहाँ आपके सामने हैं. और हाँ, यह पोस्ट सिद्धेश्वर जी के लिये हो, यह सुन्दर विचार भी मनोज भाई का ही है.\n(तुर्की कवि ओरहान वेली को 36 वर्ष(1914-1959) की छोटी उम्र मिली. कम उम्र ही जैसे काफी ना हो कि यह विरल कवि दुर्घटनाओं का भी शिकार हुआ, कोमा में रहा, और जब तक जिया सृजनात्मक लेखन व अनुवाद का खूब सारा काम किया .)\nअपनी मातृभूमि के लिए\nक्या कुछ नहीं किया हमने अपनी मातृभूमि के लिए !\nकिसी ने दी जान अपनी ;\nकिसी ने दिए भाषण.\nसोचता हूँ क्या कामुक होते होंगे\nसपने किसी टैंक के ?\nक्या सोचता होगा\nअकेला खड़ा हवाई जहाज ?\nक्या गैस मास्क को नापसंद होगा\nचांदनी रात में सुनना\nएकसुर गान ?\nक्या रायफलों को नहीं आती होगी दया\nहम इंसानों जितनी भी ?\nघर के भीतर\nसबसे अच्छी होती हैं खिड़कियाँ :\nकम से कम देख तो सकते हैं आप उड़ते हुए परिंदे\nचारो तरफ दीवालों को घूरने की बजाए.\nशुक्र है खुदा का\nशुक्र है खुदा का कि एक और शख्स है इस मकान में,\nऔर है किसी के क़दमों की आहट,\nजो नहीं रहते अकेले जान ही नहीं सकते कभी\nकि कैसे खामोशी से पैदा होता है डर,\nकैसे बातें करता है कोई खुद से\nऔर भागता फिरता है आइनों के बीच\nएक ज़िंदा शख्स की तलाश में\nसमझ ही नहीं सकते वे सचमुच.\nजब मुहब्बत ही नहीं रही उससे\nतो उस मैखाने में जाऊं ही क्यों\nजहाँ पिया करता था हर रात\nउसी के ख्यालों में गुम ?\nरास्ता चलते यूं ही\nअचानक अहसास होता है अपने मुस्कराने का\nपागल समझते होंगे लोगबाग मुझे\nमुस्कराहट और बढ़ जाती है इस एहसास के साथ.\nPosted by चन्दन at 9:46 AM6comments:\nLabels: अनुवाद, ओरहान वेली, कविता, मनोज पटेल\nमोहसिन हामिद की कहानी: जिबह\n(अगर आप मानव मन के भय संसार की सीधी अभिव्यक्ति के काईल हैं तो मोहसिन हामिद को जरूर पढ़ें. 1971 और पाकिस्तान में जन्मा यह कथाकार मनुष्य के अकेले होते जाने को अपना विषय बनाता है. यह अकेलापन भी ऐसा कि किसी इंसान के खिलाफ, जाहिर है वह इंसान किसी सभ्य सभ्यता का प्रतिनिधि है, पूरा समय भिड़ गया है. उपरी तौर पर देखें तो वह इंसान दूसरों से ही नहीं बिल्कुल अपने खास लोगों से भी बचता फिरता है जैसे सारी समस्याओं की जड़ वही हो. सामाजिकता मात्र को अपनी आलोचना का साग सत्तू बनाकर लगभग ठप्प पड़ चुके लोग इसे उदार होते होते भी आत्मग्रस्त होने के अलावा कोई दूसरा दर्जा नहीं दे पाते. जबकि इस बात की गिरह मीर ने यों खोली है: साये की तरह हमपे अजब वक्त पड़ा है.\nइस समय के बेहतरीन रचनाकारों में से एक मोहसिन हामिद की इस कहानी ‘जिबह’ का अनुवाद मनोज पटेल ने किया है.)\nमैनें खिड़की के टूटने की आवाज़ सुनी. एयर कंडिशनर चालू नहीं था कि ये आवाज़ दब पाती. मैं बिस्तर से उठा. मैनें सोचा कि काश मैं इस उम्र में न होता. काश कि मैं अपने माँ-बाप जितना बुजुर्ग या अपने बेटे जितना छोटा होता. काश कि मुझे अपनी बीवी से यह न कहना पड़ता कि वह जहाँ है वहीँ रहे और सब कुछ ठीक हो जाएगा. वह भी ऐसी आवाज़ में जिस पर उसे तो क्या मुझे भी भरोसा न हो पाए. हम दोनों नीचे शोरगुल सुनते हैं. मैं पत्नी से कहता हूँ: 'बेहतर होगा तुम कपड़े पहन लो'.\nबिजली नहीं है इसलिए रास्ता देखने के लिए मैं अपने मोबाइल की रोशनी का इस्तेमाल करता हूँ. तब तक लकड़ी की सीढियों पर तेजी से चढ़ते क़दमों की आवाज़ सुनाई देने लगती है. मैं अपने बेडरूम का दरवाज़ा बंद कर खुद को भीतर कैद कर लेता हूँ. कई टार्चों की रोशनी में तमाम परछाइयां दौड़-भाग रही हैं. मैं अपने दोनों हाथ ऊपर उठा देता हूँ. मैं ही उनसे कहता हूँ ‘'मैं यहाँ हूँ'’. मैं इसे जोर से कहना चाहता हूँ. लेकिन बच्चे की आवाज़ में फुसफुसाता हूँ, 'सब ठीक-ठाक है'.\nमैं फर्श पर पड़ा हूँ. किसी ने मुझ पर वार किया है. मुझे पता नहीं कि हाथ से या डंडे से. मेरा मुंह किसी तरल चीज से भर गया है और मैं एक लफ्ज़ भी नहीं बोल पा रहा हूँ. मेरा गला घुट रहा है और मुझे सांस लेने के लिए अपने जबड़ों को खोले रखना पड़ रहा है. मेरे हाथ पीछे करके दोनों कलाइयां एक-दूसरे से बाँध दी जाती हैं. ये बिजली वाले टेप जैसा लगता है, वैसा ही जैसा बचपन में गली क्रिकेट खेलने के लिए हम टेनिस गेंद के चारो तरफ लपेट दिया करते थे. मैं मुंह के बल पड़ा हूँ और भीषण दर्द की वजह से होश खोने के पहले मेरे मुंह से कुछ अस्फुट से स्वर निकलते हैं.\nमैं दो लोगों के बीच में हूँ. वे दोनों मुझे बगलों से थामे हुए सामने के दरवाज़े से बाहर घसीट रहे हैं. मुझे वक़्त का अंदाजा नहीं मिलता लेकिन अब भी रात है. बिजली आ जाने की वजह से गेट की लाइटें जल गई हैं. चौकीदार मर चुका है. वह एक बूढ़ा आदमी था जो दोहरा होकर जमीन पर पड़ा है. उसका चेहरा कितना पतला है, लगता है जैसे हम उसे भूखों मार रहे थे. मैं हैरत में हूँ कि इनलोगों ने उसे कैसे मारा होगा. उसके खून के निशानों को मैं गौर से देखने की कोशिश करता हूँ, लेकिन मेरे पास ज्यादा वक़्त नहीं है.\nमुझे लगता है कि वे चार लोग हैं. उनके पास ताम्बई रंग की 81 माडल करोला है. जब मैं छोटा था तो हमारे पास ऐसी एक कार हुआ करती थी. लेकिन यह कार बहुत खस्ताहाल है. वे डिग्गी खोलकर मुझे उसमें पटक देते हैं. अब मैं कुछ देख नहीं पा रहा. मेरे चेहरे का कुछ हिस्सा एक खुरदुरी कालीन पर और बाक़ी हिस्सा अतिरिक्त टायर पर है. इसका रबर मुझसे चिपक रहा है, या शायद मैं ही इससे चिपक रहा हूँ. कार के शाकर खराब हो चुके हैं और हर झटका इसे पटक रहा है. मैं दांतों के डाक्टर के यहाँ होने जैसा महसूस करता हूँ जबकि दर्द पहले से होता रहता है और आपको पता होता है कि अभी और दर्द मिलने वाला है. आप इस दर्द को कम करने के लिए तमाम दिमागी तरकीबों पर सोचते हुए अपनी बारी का इंतज़ार करते होते हैं.\nमैं ज्वरग्रस्त महसूस करता हूँ, कंपकंपी लेकर आने वाले तेज मलेरिया बुखार सा जो मुझे नींद के अन्दर-बाहर बहाता रहता है. मैं उम्मीद करता हूँ कि इन लोगों ने मेरे बेटे, मेरी बीवी और मेरे माँ-बाप को जान से नहीं मारा होगा. मेरी बीवी के साथ बलात्कार नहीं किया होगा. मैं उम्मीद करता हूँ कि वे मेरे साथ और जो भी करें, मुझपर तेज़ाब का इस्तेमाल नहीं करेंगे. मैं मरना नहीं चाहता लेकिन अब मरने की बहुत परवाह भी नहीं करता. बस ये चाहता हूँ कि वे मुझे यातना न दें. मैं यह नहीं चाहता कि कोई मेरे अंडकोषों को प्लास से दबा कर पीसे या मेरी आँख में जलती हुई सिगरेट डाल दे. मैं नहीं चाहता कि कार का यह सफ़र कभी ख़त्म हो. अब मैं इसका आदी होता जा रहा हूँ.\nवे मुझे सूरज की रोशनी में बाहर निकालते हैं. वे सब मुझसे काफी बड़े, लम्बे-चौड़े हैं. वे मुझे एक ऐसे मकान में ले जाते हैं जिसकी दीवारों से पेन्ट झड़ रहा है और मुझे बाथरूम में बंद कर देते हैं, जिसमें कोई खिड़की नहीं बस एक रोशनदान है. मैनें पैन्ट में ही पेशाब कर दी थी जो अब सूख चुकी है. इसकी वजह से मेरे पैरों में खुजली सी हो रही है. मैं चूं-चपड़ नहीं करता और वहां बैठकर उनका साथ देने के लिए खुद को तैयार करता हूँ. मैं उम्मीद करता हूँ कि मुझे नमाज़ अता करने का ढंग ठीक-ठीक याद होगा. मैं उनसे कहूंगा कि मुझे नमाज़ पढने दें. यह दिखाने के लिए हम एक ही जैसे हैं. लेकिन मैं यह ख़तरा भी नहीं उठा सकता. नमाज़ अता करने में की गई मेरी किसी भी गलती को वो भांप लेंगे और तब तो स्थिति और खराब हो जाएगी. शायद मुझे अपने आप में बुदबुदाना चाहिए ताकि वे सोचें कि मैं मजहबी आदमी हूँ.\nअंधेरा होने पर वे फिर वापस आ जाते हैं. वे जिस ज़बान में बात कर रहे हैं उसे मैं नहीं समझ पाता. मुझे यह अरबी या पश्तो नहीं लगती. क्या है यह ? क्या यह चेचेन है ? कौन सी ज़बान है यह कमबख्त ? ये कमबख्त लोग कौन हैं ? मेरी आँखों से आंसू बहने लगे हैं. ये अच्छा है. मैं जितना दयनीय लगूं उतना ही अच्छा. 'जनाब' मैं अधिकतम संभाव्य खुशामदी लहजे में उर्दू बोलने की कोशिश करता हूँ, 'मुझसे क्या खता हो गई ? मुझे माफ़ कर दीजिए'. मेरा मुंह ठीक से काम नहीं कर रहा इसलिए मुझे धीमे बोलना पड़ रहा है. तिस पर भी मेरी आवाज़ से लगता है कि मैं नशे में हूँ, या जैसे किसी ने मेरी आधी जुबां ही काट ली हो.\nवे मेरी बातों पर ध्यान नहीं देते. एक आदमी तिपाए पर वीडियो कैमरा व्यवस्थित कर रहा है. दूसरा कार की बैटरी के आकार के एक यू पी एस में तार जोड़ रहा है. मैं यह सब समझ रहा हूँ. लेकिन मैं यह नहीं चाहता. बलि का बकरा नहीं बनना चाहता मैं. वैसा ही जैसा कि हमने ईद पर खरीदा था. वो एक अच्छा बकरा था लेकिन उसकी आँखें मरी-मरी सी थीं. मुझे उसकी आँखें नहीं पसंद थीं. कुछ चबाता हुआ वह बगल से देखने पर अच्छा लगता था. वह एक पालतू की तरह था. हालांकि मैंने उसे कभी पालतू नहीं बनाया लेकिन वह पालतू जैसा ही हो गया था. उसके पैर छोटे थे. इतने छोटे कि वह पत्तियों तक पहुँचने के लिए एक ईंट पर खडा हो सकता था. मेरे माँ-बाप ने एक आदमी द्वारा उस बकरे को मैदान में पटकते देखने की इजाज़त मुझे दे दी थी. उसने एक दुआ पढ़ी थी और बकरे को खुदा के नाम पर कुर्बान कर दिया था.\n'रुकिए, ऐसा न करिए', मैं अब अस्पष्ट, बेमतलब आवाज़ में अंग्रेज़ी बोलने लगा हूँ. लफ्ज़ मेरे मुंह से टपक पड़ रहे हैं. मेरा उन पर बस नहीं रहा. वे आंसुओं की तरह हो चले हैं. 'मैनें हमेशा खुद को काबू किए रखा, मजहब के बारे में कभी कुछ नहीं लिखा. हमेशा अदब से पेश आया. अगर मुझसे कोई खता हुई हो तो बताइए मुझे. मुझे जो लिखना हो बताइए. मैं अब कभी कुछ लिखूंगा ही नहीं. अगर आप लोग ऐसा चाहते हैं तो मैं कभी कुछ नहीं लिखूंगा. यह मेरे लिए कोई मुद्दा नहीं है. यह कोई जरुरी नहीं. हम एक ही जैसे हैं. हम सभी. भरोसा करिए'.\nवे मेरे मुंह पर टेप चिपका देते हैं और मुझे पेट के बल लिटाकर खूटों से बाँध देते हैं. उनमें से एक मेरी पीठ पर चढ़ जाता है और बाल पकड़कर मेरा सर ऊपर उठाता है. वह कामुक ढंग से यह काम करता है. मैं सोचता हूँ कि क्या पता मेरी बीवी अभी तक ज़िंदा है या नहीं और मेरे न रहने पर क्या वह किसी गैर मर्द के साथ सोएगी. कितने मर्दों के साथ सोएगी वह ? मैं उम्मीद करता हूँ कि वह ऐसा नहीं करेगी. मैं उम्मीद करता हूँ कि वह ज़िंदा बची हो. मैं अब उस शख्स के हाथ में लंबा सा चाकू देख सकता हूँ. वह कैमरे की तरफ देखते हुए कुछ बोल रहा है. मुझसे अब कुछ और नहीं देखा जाता. मैं अपनी आँखें बंद कर लेता हूँ. काश कुछ ऐसा होता कि मेरी छाती अभी फट जाती और मैं तुरंत मर जाता. मैं और नहीं रुकना चाहता.\nऔर तभी मैं यह सुनता हूँ. अपने खून के फव्वारे के तेजी से बाहर फट पड़ने की आवाज़ सुनता हूँ. आँखें खोले मैं अपने खून को फर्श पर रोशनाई की तरह बहते देखता रहता हूँ. मैं रोशनाई देखता रहता हूँ, इससे पहले कि मेरा शरीर उससे खाली हो, मेरा खात्मा हो जाता है.\nकिसी पत्रिका से बिना बताये रचना उठाये जाने को अगर ‘साभार’ के केटगरी में शामिल कर सकतें हैं तो यह कहानी ग्रांटा से साभार.\nPosted by चन्दन at 3:10 PM 15 comments:\nLabels: अनुवाद, कहानी, मनोज पटेल, मोहसिन हामिद\nवेरा पावलोवा की आठ कवितायेँ\n1940 में जन्मी रूसी कवियत्री वेरा पावलोवा की पहचान यह भर नहीं है कि वे शीर्षकविहीन कवितायें लिखतीं हैं. वेरा की पहचान यह भी नहीं है कि उनकी कविता विचार(आईडिया) केन्द्रित होती है. होता दरअसल यह है - ज्यादातर कवि किसी नर्म और अकेले विचार को गुलाब की टहनी समझ कर छीलना पसन्द करतें हैं और इस कदर चाकू चलाते हैं कि जैसे टहनी को काट ही डालेंगे. कुछेक कवि तो क्रूर पिता की मानिन्द विचार को अनबोलते बच्चे की तरह लेते हैं और उसे ऐसे मैदान में अकेला छोड़ देते हैं जहाँ उस बच्चे के उपर से हवाई जहाज के हवाई जहाज गुजर रहें हो. कितना शोर! बच्चा डर जाता है और सारी तैयारियों के बावजूद सदा-सर्वदा के लिये कविता बनने से इंकार कर देता है.\nइन सबसे ठीक उलट, वेरा किसी कौंध या किसी विचार को ही अपनी कविता का विषय बनाती हैं. ऐसा करते हुए वो विचार को, अंतत:, अमीर करतीं हैं. विचार को खूबसूरत भावों का स्वेटर पहनाती हैं. उसे आग या हथियार की तरह नहीं, बल्कि शामिल रोटी की तरह, सबके लिये तैयार करती हैं.\nकविता चयन और अनुवाद मनोज पटेल का है. मनोज पटेल जी के इस अनुवाद के साथ इस ब्लॉग के सौ पोस्ट पूरे हुए!!\nअगर ख्वाहिश है कोई\nतो लाजिमी है अफ़सोस\nअफ़सोस है कोई अगर\nतो जरुर बाक़ी होगी याद\nअगर बाक़ी है कोई याद\nतो क्या था अफ़सोस को\nअफ़सोस नहीं था अगर\nतो ख्वाहिश ही कहाँ थी.\nनामवरों से गुफ्तगू करने के लिये\nचढ़ा लेना उनका चश्मा ;\nयकसां होने को किताबों से\nलिखने बैठ जाना उन्हें फिर से ;\nसंपादन करना पाक फरमानों का\nऔर कायनात की तनहा कैद में\nआधी रात के पहर\nदीवाल थपथपाते बातें करना घड़ी से\nदुःख पाने के लिये,\nऔर बिछ्ड़ें तो कम हो कष्ट\nखून की रवानी के खिलाफ\nजूझता है जोश जन्म लेने को,\nज़बान की रवानी के खिलाफ\nलफ्ज़ तोड़ देते हैं पतवार,\nख़यालों की रवानी के खिलाफ\nबहती है ख्वाबों की कश्ती,\nबच्चे की तरह हाथ चलाते तैरती हूँ मैं\nआंसुओं की रवानी के खिलाफ.\nउसने ज़िंदगी दी तोहफे में मुझे.\nमैं क्या दे सकती हूँ बदले में उसे ?\nकुछ और है भी तो नहीं मेरे पास.\nलेकिन फिर क्या सचमुच वे हैं मेरी ही ?\nवैसे ही जैसे बचपन में\nमाँ के जन्मदिन पर देने के लिए\nमैं चुना करती थी कोई कार्ड\nऔर कीमत चुकाती थी पिता के पैसों से.\nक्या मेरी कवितायेँ सचमुच हैं मेरी ही.\nएक वायस मेल है कविता :\nकहीं बाहर चला गया है कवि\nबहुत मुमकिन है न आए कभी लौटकर\nकृपया अपना सन्देश छोड़ें\nगोली की आवाज़ के बाद.\nसर्दियों में होती हूँ कोई जानवर,\nएक बिरवा बसंत में,\nगर्मियों में पतंगा,\nतो परिंदा होती हूँ पतझड़ में.\nहाँ औरत भी होती हूँ बाक़ी के वक़्त.\nबस इतना जान पाती कि किस जुबान का\nतर्जुमा है तुम्हारा ‘आई लव यू’ ,\nऔर पा जाती वह असल,\nतो देखती शब्दकोष\nजानने को कि तर्जुमा है चौकस\nया तर्जुमा-नवीस की नहीं है कोई खता.\nPosted by चन्दन at 1:14 AM 11 comments:\nLabels: अनुवाद, कविता, मनोज पटेल, वेरा पावलोवा\nमाइआ अंज़ालो की कविता: मैं हूँ कि उठती जाती हूँ.\nसुप्रसिद्ध अमरिकी कवियत्री माइआ अंज़ालो (Maya Angelou) की इस बेहतरीन कविता के अनुवाद में मनोज पटेल ने बहुत सिर धुना है. वजह है, इस कविता का अंग्रेजी शीर्षक: And Still I rise. समूची कविता में ‘Still I rise’ इतनी इतनी बार दुहराया गया है कि यह बहुलार्थी हो गया है. परंतु अनुवाद के दौरान हमें कोई ऐसा हिन्दी शब्द नहीं मिला जो ‘Still I rise’ में प्रयुक्त ‘rise’ के सटीक बैठे. इस तरह महीनों पहले हुआ इस कविता का अनुवाद कहीं किनारे लग गया.\nफिर हमारी मदद को बेंजीन के सूत्र के आविष्कार की घटना ही आई. कहा जाता है कि केकुले( जर्मन वैज्ञानिक) कई सालों तक बेंजीन का सूत्र ढूढ़ते रहे और असफल रहे. फिर एक रात उन्हे स्वप्न आया कि एक सांप उनके दरवाजे से लटका है और एक झटके में अपनी पूंछ को गोल घुमा कर अपने मुँह में दबा लेता है. इसके बाद के किस्से से तो जितना आप परिचित है उतना ही हम भी. और उतना ही मेरा मित्र ‘वीकिपीडिया’ भी.\nठीक इसी तरह एक दिन मनोज जी ने बताया कि उन्होने बार बार दुहराये गये ‘rise’ शब्द को क्रमिक विकास में दर्शाते हुए हर बार Still I rise के लिये नया ध्वन्यार्थ लिये शब्द का प्रयोग किया है. इस तरह यह अनूठी कविता आपके सामने है.\nमैं हूँ कि उठती जाती हूँ.\nतुम दर्ज कर सकते हो मेरा नाम इतिहास में\nअपने तीखे और विकृत झूठों के साथ\nकुचल सकते हो मुझे गन्दगी में\nलेकिन फिर भी धूल की तरह\nमैं उड़ती जाउंगी.\nक्या मेरी बेबाकी परेशान करती है तुम्हें ?\nक्यों घिरे बैठे हो उदासी में ?\nक्योंकि मैं यूँ इतराती चलती हूँ\nगोया कोई तेल का कुआं उलीच रहा हो तेल\nमेरी बैठक में.\nजैसे उगते हैं चाँद और सूरज\nजैसे निश्चितता से उठती हैं लहरें\nजैसे उम्मीदें उछलती हैं ऊपर\nउठती जाउंगी मैं भी.\nक्या टूटी हुई देखना चाहते थे तुम मुझे ?\nझुका सर और नीची निगाहें किए ?\nआंसुओं की तरह नीचे गिरते कंधे\nअपने भावपूर्ण रुदन से कमजोर.\nक्या मेरी अकड़ से ठेस पहुँचती है तुम्हें ?\nक्या तुम पर बहुत भारी नहीं गुजरता\nकि यूँ कहकहे लगाती हूँ मैं\nगोया मेरे घर के पिछवाड़े सोने की खदान में हो रही हो खुदाई\nतुम शब्दों के बाण चला सकते हो मुझ पर\nचीर सकते हो मुझे अपनी निगाहों से\nअपनी नफरत से कर सकते हो क़त्ल\nफिर भी हवा की तरह\nक्या मेरी कामुकता परेशान करती है तुम्हें ?\nक्या तुम्हें ताज्जुब होता है कि\nमैं यूँ नाचती फिरती हूँ\nगोया हीरे जड़े हों मेरी जांघों के संधि-स्थल पर ?\nइतिहास के शर्म के छप्परों से\nमैं उड़ती हूँ\nदर्द में जड़ जमाए अतीत से\nएक सियाह समंदर हूँ मैं उछालें मारता और विस्तीर्ण\nजज़्ब करता लहरों के उठने और गिरने को\nडर और आतंक की रातों को पीछे छोड़ते\nआश्चर्यजनक रूप से साफ़ एक सुबह में\nउन तोहफों के साथ जो मेरे पुरखों ने मुझे सौंपा था\nमैं उठती हूँ\nमैं ही हूँ सपना और उम्मीद गुलामों की\nऔर मैं ही उठती हूँ.\nPosted by चन्दन at 12:27 PM 10 comments:\nLabels: अनुवाद, कविता, मनोज पटेल, माइआ अंज़ालो